Filem Down A Dark Hall Bawa Penonton Berfikir Mengenai Dunia Mistik!

Semalam telah berlangsungya sesi tayangan awal filem seram, Down A Dark Hall bersama-sama pembaca bertuah murai.my. Filem arahan Rodrigo Cortés ini mula ditayangkan serentak di seluruh pawagam TGV tanah air sejak semalam.

Mengenai filem ini, sama seperti dahulu kami enggan menonton trailer nya kerana khuatir mempengaruhi fokus apabila menontonnya. Pada mulanya kami beranggapan filem ini merupakan kisah 5 orang kanak-kanak yang mempunyai kuasa luar biasa yang merungkai kepada misteri kuasa mereka.

Namun ternyata sangkaan kami salah kerana kuasa yang diperolehi sebenarnya adalah gabungan daripada makhluk halus yang mendiami sekolah tersebut. Pujian harus diberi kepada watak-watak hantu kerana kesan solekan pada wajah benar-benar menyeramkan sehingga ada ketika nya membuatkan penonton tersentak. Akan tetapi, perlu diingatkan fokus haruslah diberi kepada jalan ceritanya yang agak menggelirukan sedikit sehingga ada diantara kami terus kurang berminat dengan filem ini.

Mengisahkan mengenai 5 orang remaja perempuan yang mendaftar disebuah sekolah berasrama dimana setiap daripadanya mempunyai kisah silamnya tersendiri. Setelah menginap disitu, kesemua mereka sedar mempunyai bakatnya tersendiri namun begitu kerana satu peristiwa salah seorang daripada mereka percaya bakat yang diterima adalah kerana rasukan makhluk halus yang mendiami sekolah itu malah guru-gurunya juga dipercayai mengamalkan ritual untuk memanggil makhluk-makhluk tersebut.

Seorang demi seorang bakal mati sehinggalah pendedahan dibuat. Untuk anda yang ingin merasai keseraman filem ini jangan lupa tonton Down A Dark Hall di pawagam berhampiran!


Nia Ramadhani Hanya Pakai T-Shirt & Lepas Rambut Saat Berangkat Naik Haji

Nia Ramadhani dikenali sebagai selebriti yang glamour dan bergaya. Dia sering mempamerkan kemewahan dan berpenampilan seksi.

Namun baru-baru ini, Nia telah memuatnaik video InstaStory dan terlihat berada di dalam pesawat bersama suaminya, Ardi Bakrie. Nia turut menyampaikan doa agar urusannya dilancarkan dan  meminta maaf pada semua pihak.

Walaubagaimanapun sebahagian netizen menyindir penampilan Nia dan Ardi yang  berpakaian santai ketika berangkat mengerjakan haji. Nia terlihat mengenakan tudung dan hanya memakai t-shirt ketika berada di dalam pesawat.

Saat berangkat ke Tanah Suci, pelakon yang dikenali dari drama bersiri ‘Bawang Merah Bawang Putih’ itu memilih menggunakan pakaian berwarna serba hitam. Aksesori seperti kacamata, beg tangan, dan kasut sedondon dengan warna pilihannya itu. Meski terlihat simple, Nia tetap glamour.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


iKon & Winner Bakal Gegarkan Stadium Malawati Oktober Ini

Peminat K-pop Malaysia sangat bertuah kerana dua kumpulan ternama yang bernaung di bawah pengurusan YG Entertainment iaitu iKON dan WINNER bakal berkunjung ke negara ini.

Kunjungan mereka yang dibawa khas oleh MacpiePro ini merupakan sebahagian daripada siri jelajahan dua kumpulan ternama itu. Konsert anjuran MacpiePro, iKON 2018 CONTINUE TOUR IN KUALA LUMPUR dan WINNER 2018 EVERYWHERE TOUR IN KUALA LUMPUR akan diadakan di Stadium Malawati, Shah Alam pada 13 Oktober (Sabtu) dan 14 Oktober (Ahad), bermula pada pukul 6 petang.

WINNER akan membuat penampilan pertama mereka di Malaysia, manakala ini adalah kemunculan kali kedua untuk kumpulan iKON. Konsert dua hari berturut-turut pada hujung minggu itu, membuktikan bahawa MacpiePro memenuhi janji untuk menyemarakkan lagi persembahan secara langsung di masa akan datang kepada peminat-peminat K-Pop tempatan.

iKON dianggotai oleh tujuh ahli iaitu, B.I, Jay, Bobby, Song, Ju-ne, DK dan Chan. Huruf “C” dalam “ICON” digantikan dengan “K” bagi membayangkan bahawa anggota kumpulan tersebut mampu menjadi ikon Korea. Sementara itu, kumpulan WINNER yang dianggotai oleh empat pemuda, Yoon, Jinu, Hoony dan Mino.

Tiket untuk setiap konsert berharga RM693 (Zon IKONIC / INNER CIRCLE), RM673 (Zon Merah), RM573 (Zon Kuning), RM483 (Zon Ungu), RM373 (Zon Hijau) dan RM273 (Zon Biru).

A post shared by iKON(아이콘) GET READY, SHOWTIME! (@withikonic)

Menepati kehendak ramai iaitu “MUZIK TANPA TEKANAN”, pihak MacpiePro menawarkan harga tiket yang berpatutan secara eksklusif kepada penonton remaja untuk hadir pada kedua-dua konsert tersebut kerana harga istimewa itu pernah ditawarkan dalam pesta muzik anjurannya sebelum ini.

Peminat yang berumur 18 tahun ke bawah berhak menikmati harga istimewa RM98 untuk tiket berharga RM273 untuk kedua-dua konsert ini. Tiket boleh didapati melalui www.ticketcharge.com.my mulai 12 tengah hari, mulai 23 Ogos 2018 untuk konsert iKON 2018 CONTINUE TOUR IN KUALA LUMPUR.

Untuk jualan tiket WINNER 2018 EVERYWHERE TOUR IN KUALA LUMPUR, akan bermula pada pukul 2 petang pada hari yang sama. Untuk 400 peminat pertama yang membeli tiket Zon IKONIC/INNER CIRCLE, atau 150 orang peminat pertama yang membeli tiket Zon Merah, berhak untuk mendapat PAS SOUNDCHECK, manakala 280 orang peminat pertama yang membeli tiket Zon Kuning akan mendapat PAS SENDOFF untuk mengucapkan selamat tinggal kepada kumpulan kegemaran masing-masing.

Selain itu, setiap pembeli akan mendapat poster rasmi juga. Semua itu bergantung kepada terma dan syarat-syarat yang telah ditetapkan. Pastikan anda mengikuti @MacpiePro di Facebook dan laman web rasmi www.macpiepro.com untuk perkembangan terkini.


5 Filem Transgender Yang Membuka Mata Ramai Penonton

Sejak akhir-akhir ini, isu mengenai perjuangan kumpulan lesbian, gay, biseksual dan transgender atau yang boleh diringkaskan sebagai LGBT ini tiba-tiba menjadi topik hangat di Malaysia. Tapi isu ini sebenarnya bukanlah isu baru.

Dalam dunia perfileman pun, tema transgender selalu digunakan dan sememangnya selalu menjadi kontroversi hampir diseluruh dunia. Maklumlah, golongan transgender masih dianggap sebagai suatu hal yang tak patut untuk diterima.

Kisah individu yang mengubah fizikal dan lari dari fitrahnya, ternyata memiliki cerita yang sangat menarik saat diangkat menjadi sebuah filem. Beberapa buah filem di Hollywood yang menggunakan tema ini ternyata memiliki alur kisah yang luar biasa.

Dari banyak-banyak filem yang mengusung tema transgender, ada beberapa yang dianggap sebagai karya terbaik sehingga menerima pengiktirafan.

Dikeluarkan pada tahun 1992, The Crying Game mengusung kisah seorang lelaki pemberontak berasal dari Ireland yang diminta untuk menemui seorang wanita setelah dia bersahabat dengan tentera Amerika yang diculiknya.

Setelah keduanya bertemu, lelaki ini kemudian menjalinkan hubungan dengan wanita yang ditemuinya itu secara diam-diam. Akhirnya, dia sedar bahawa wanita tersebut bukanlah orang yang difikir selama ini rupanya seorang lelaki.

`The Crying Game` mengusung genre thriller yang berjaya memenangi enam penghargaan di Academy Award. Bahkan, para pengkritii menganggap filem ini sebagai salah satu contoh dari hasil yang sempurna.

Mengusung genre komedi, To Wong Foo Thanks for Everything, Julie Newmar dibintangi oleh tiga bintang top, iaitu Wesley Snipes, Patrick Swayze, dan John Leguizamo.

Kisahnya sendiri mengisahkan tiga orang drag queen (lelaki yang mengenakan pakaian wanita) yang melakukan perjalanan ke Hollywood setelah memenangi pertandingan ‘Drag Queen of the Year’ di New York.

Dari filem ini, Patrick Swayze dicalonkan dalam Golden Globe Award kategori Best Actor – Motion Picture Musical or Comedy, sementara John Leguizamo masuk sebagai nominasi di kategori Best Supporting Actor.

Meskipun mengusung tema transgender, namun The Adventures of Priscilla, Queen of the Desert memenangi Piala Oscar di Academy Award ke-67 kategori Best Costume Design.

Sama seperti filem `To Wong Foo`, filem ini juga bertema perjuangan para transgender. Bezanya, di sini terdapat dua orang drag queen dan seorang wanita transeksual.

Dibintangi oleh Hugo Weaving, Guy Pearce, dan Terence Stamp, berbagai gelagat komedi dalam The Adventures of Priscilla, Queen of the Desert dan filem ini  disebut sebagai salah satu film transgender terbaik sepanjang masa.

Sama seperti dua filem sebelumnya, Transamerica juga memiliki unsur komedi yang sangat kental. Meskipun begitu, unsur drama yang disajikan dalam Transamerica sangatlah kental dan mendalam.

Kisahnya sendiri mengetengahkan seorang wanita bernama Bree yang melakukan pembedahan transeksual. Dia kemudian melakukan pengembaraan dengan anaknya yang sempat hilang sejak lama.

Meskipun hanya menjadi calon di Academy Awards, tetapi Felicity Huffman selaku aktres utamanya berjaya memenangi lebih banyak penghargaan seperti Independent Spirit Awards, Golden Globes, hingga Satellite Awards.

Memiliki genre drama romantis, filem yang digarap secara independen ini, merupakan gambaran dari kisah nyata seorang transgender wanita bernama Brandon Teena yang kehilangan nyawanya setelah teman lelakinya menyedari dia menyamar sebagai lelaki.

Tak perlu diragukan lagi, filem yang dibintangi Hilary Swank ini telah meraih kejayaan kerana jalan ceritanya yang dibuat sangat dramatis dari kisah nyatanya.

Hasil lakonan yang mantap sebagai mendiang Brandon Teena, Hilary Swank meraih Trofi Oscar di Academy Awards ke-72 pada 2000 untuk kategori Best Actress.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Izreen Azminda Suap Nasi Ke Mulut Suami Jadi Kontroversi Panas?

Kisah pelakon berbakat besar, Izreen Azminda dan suaminya iaitu Ude Wahid yang menjadi perhatian dan bualan netizen sekali lagi walaupun kontroversi melibatkan bekas madunya, Intan Liana sudah pun reda dan tidak diperkatakan lagi.

Kali ini Izreen memuat naik video menunjukkan aksi suaminya yang begitu manja sehingga makan pun mahu Izreen suapkan. So sweet, makan hati admin murai.my :p

Namun seperti biasa video tersebut dikritik oleh netizen yang mengatakan Izreen sengaja meraih perhatian, mencari publisiti serta mahu menunjuk kemesraan mereka sebagai suami isteri.

Tidak kurang juga ada yang meluahkan rasa menyampah dan meluat dengan tindakan Izreen itu. Maklumlah, isu perampas menjadi isu utama masyarakat Malaysia.

Bagaimanapun, mungkin sudah masak dengan perangai netizen, sehingga kini Izreen masih lagi menutup ruangan komen. Kalau diikutkan tiada salahnya untuk Izreen kongsikan aksi mesra mereka, namun mungkin netizen sendiri masih tidak boleh lupakan kontroversi mereka sebelum ini.

murai.my menasihatkan agar makcik-makcik bawang supaya move on dengan apa yang terjadi dan tak perlu nak masuk campur hal rumah tangga orang lain okay, PEACE!


Mengapa Perkahwinan Justin Bieber & Hailey Baldwin Ditangguhkan?

Sejak berita mereka bersatu semula dan pertunangan mereka yang agak cepat serta mengejut itu, netizen telah membuat spekulasi bahawa perkahwinan Justin Bieber dan Hailey Baldwin akan berlangsung tidak lama lagi.

Beberapa sumber yang boleh dipercayai memberitahu TMZ bahawa mereka tidak akan berkahwin sehingga tahun hadapan. Mereka berdua telah membuat komitmen sesama sendiri, dan itu adalah perkara yang paling penting sekali. Satu lagi sumber yang kukuh memberitahu ia adalah satu kesilapan jika melihat pertunangan mereka sebagai satu tindakan tergesa-gesa.

“Justin sudah lama mencintai Hailey, jadi perkara ini bukanlah datang secara tiba-tiba,” kata mereka.

Walaupun ramai pihak menyangka mereka telah berpisah sejak tahun 2016, tetapi sebenarnya mereka telah bersama semula ‘beberapa kali’ yang tidak pernah diketahui umum. Jadi jika difikirkan pertunangan mereka ini bukanlah satu perkara yang mengejutkan.

Ini adalah beberapa perkara yang murai.my tahu tentang perkahwinan ini; sepupu Hailey, Alaia dan Ireland Baldwin akan menjadi bridesmaids, menurut sumber daripada ibu mereka Kim Basinger, dan Justin serta Hailey ingin membuat majlis kecil-kecilan saja.

“Buat masa ini, mereka inginkan majlis sederhana bersama keluarga mereka.

“Mereka tidak merancang perkahwinan besar-besaran. Mereka berkahwin atas nama cinta dan tidak inginkan perkahwinan mewah” Kata ibu Justin.

murai.my tak sabar nak menunggu perkahwinan mereka ini, pasti meriah dan mungkin akan jadi wedding of the year?


Mizz Nina & Noh Salleh Belum Putus Harapan

Pasangan ideal Mizz Nina dan Noh Salleh sering dijadikan contoh buat pasangan lain di luar sana. Mereka sangat tenang melayari kehidupan rumah tangga meskipun tidak memiliki cahaya mata lagi.

Sudah tujuh tahun berkahwin, Mizz Nina meluahkan rasa syukur perkahwinan yang dibina masih lagi bahagia.

“Alhamdulillah, rumah tangga kami bahagia dan saya bersyukur dengan kehidupan dikecapi ketika ini. Cuma saya dan suami belum ada rezeki lagi mendapat cahaya mata. Suami dan ahli keluarga memahami. Pada peringkat awal perkahwinan, saya berasa sedih bila ditanya soal anak tetapi saya percaya semua ini ada hikmahnya.”

Mereka berdua tidak pernah berputus asa untuk mendapatkan cahaya mata dan pernah mencuba kaedah rawatan IVF ataupun lebih dikenali sebagai bayi tabung sebelum ini.

murai.my mendoakan agar hasrat Mizz Nina dan Noh untuk bergelar ibu dan bapa akan tercapai juga satu hari nanti, in shaa Allah, aamiin!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Fasha Sandha Dilamar & Akan Berkahwin?

Baru-baru ini, pelakon Fasha Sandha telah berkongsi kisah lamaran seorang pemuda di Instastory beliau. Cuba nasib ke tu @shamsul_ajmal ? :p Nampaknya, komen tersebut menarik minat Fasha untuk membalasnya.

“ Pagi-pagi Jumaat budak 18 tahun dah ajak kahwin…Haih.

“ Apa pun terima kasih sebab ada keinginan nak kahwin dengan kakak yang dah tak berapa muda ni dik oiii,” tulis Fasha di Instagram.

Tambah pelakon berusia 34 tahun itu, dia menasihatkan agar lelaki itu belajar terlebih dahulu dan membantu keluarga sebelum berfikir tentang perkahwinan.

“Adik… baru 18, jangan la ajak kakak kahwin. Belajar dulu OK. Tolong keluarga awak dahulu,” katanya.

Tidak mengambil serius mengenai komen itu, Fasha sebaliknya berterima kasih kepada remaja berusia 18 tahun itu kerana mempunyai keinginan untuk berkahwin dengannya.

Fasha kini sedang berkawan rapat dengan aktor Aidil Aziz dan pelakon itu memberitahu mereka sudah bertemu keluarga kedua-dua belah pihak. Aktres itu memberitahu mereka berkawan baik sejak Aidil, 31, bergandingan dengannya untuk sitkom ‘Mamu Mami Gosip’ pada awal tahun ini.

Jaga-jaga ya dik, Abang Aidil Aziz serang nanti! Atau mungkin adik ini masih belum tahu bahawa Fasha sudah berpunya…?? Opsss… Apapun murai.my ingin mendoakan kebahagiaan untuk Fasha & Aidil. Jangan tunggu lama-lama ya, nanti diambil orang.


Elizabeth Tan Mengaku Ingin Kembali Kepada Zul Ariffin?

Penyanyi serta pelakon yang fasih berbahasa melayu, Elizabeth Tan atau lebih dikenali dengan nama panggilan Lizzy, memasang niat untuk menjadikan pelakon berbadan ‘sado’, Zul Ariffin untuk tampil dalam video muzik Police Entry. Namun hasrat Lizzy tidak kesampaian disebabkan jadual kerja Zul Ariffin yang terlalu padat.

Disebabkan hal tersebut, tempat Zul tersebut telah digantikan dengan bakat baharu, Harris Annuar, yang juga anak usahawan terkenal, Zaiton Hassan.

“Sebelum ini, saya dan Zul berlakon bersama dalam filem terbaru arahan Syafiq Yusof, Misteri Delaila. Malah, Zul sendiri ada menyuarakan keinginan untuk kembali bekerjasama, dengan meminta saya mengundangnya menjadi pelakon dalam video muzik Police Entry.

“Memang Zul sepatutnya menjadi model utama dalam video muzik lagu terbaru saya itu. Tetapi, dia pula tidak lapang ketika penggambaran diadakan. Berikutan kami mengejar masa, akhirnya rezeki menjadi milik Harris.” kata Lizzy.

Lizzu mengaku, masih banyak kelemahan perlu diperbaiki apabila menjadi pengarah video muzik buat kali pertama.

“Secara peribadi, saya puas hati dengan hasilnya. Begitupun, masih ada kelemahan perlu diperbaiki. Ia tampak agak ringkas.

“Saya juga memang kekurangan rakaman. Jadi, selepas ini saya kena pastikan mempunyai lebih banyak ‘shot’ untuk mengisi apa yang kurang.

“Saya berjanji, kalau ada lagi peluang untuk mengarah, saya akan melakukannya dengan lebih bagus.” katanya lagi.

Police Entry ialah single terbaharu daripada penyanyi yang berumur 24 tahun ini, lagu tersebut adalah hasil ciptaan Hael Husaini dan Ezra Kong. Penggambaran video muzik berkenaan dilakukan selama dua hari di sebuah gudang yang terletak di Petaling Jaya.

“Dalam imaginasi saya, video muzik ini berkonsep gabungan tarian filem Burlusque dan K-pop. Saya mahu lenggok tarian ditampilkan lebih ghairah. Atas alasan itu saya mencampurkan kedua-dua gaya tarian terbabit.” Tambah Lizzy.

Mula dikongsi di laman YouTube pada 6 Julai lalu, sehingga kini klip berkenaan meraih lebih 3.8 juta tontonan. murai.my ingin mengucapkan tahniah kepada Lizzy atas kemunculan single terbaru ini, BRAVO!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Mengapa Nabila Huda Tawar Hati & Enggan Bersuara Tentang Keluarga?

Beberapa bulan lalu, pelakon yang berkarakter iaitu Nabila Huda memuat naik luahan hatinya di Insta Stories mendakwa dia pernah dipukul dan dihalau rumah oleh seorang individu.

Nabila juga turut membidas tindakan wanita berkenaan yang didakwa telah memalukannya di khalayak ramai. Rata-rata netizen yang membaca status tersebut mengatakan ia seakan ditujukan kepada ibu tirinya.

“Anda sendiri tahu bagaimana hubungan saya dengan papa, bukan? Dari dulu hinggalah sekarang, masalah kami tidak pernah selesai. Sama ada ia akan pulih atau kekal begitu sahaja, saya sendiri tidak pasti. Apapun doakan sahaja yang terbaik buat kami.

“Jujurnya, saya mengaku sangat rindukan papa. Sangat-sangat rindu. Sudah tiga tahun saya tidak berjumpa dengannya,” katanya kepada BH Online.

Bagaimanapun, Nabila enggan mengulas mengenai apa yang berlaku antaranya dengan ibu tirinya itu demi menjaga hati ramai pihak.

“Saya memang sudah tawar hati dengan apa yang berlaku. Jujurnya saya enggan lagi bercakap mengenai soal ini dan biarlah ia terhenti di situ. Saya bukannya muda lagi dan banyak hati yang perlu saya jaga terutama keluarga sebelah suami,” katanya lagi.

murai.my berharap agar masalah antara mereka sekeluarga dapat diselesaikan dengan cara baik. Bak kata pepatah, air yang dicincang tidak akan putus. Bertabahlah Nabila, Allah sayang dengan orang yang bersabar.


Vanidah Imran & Rashidi Ishak Dilaporkan Sudah Bercerai

Meskipun perkahwinan hampir menjengah ke usia 20 tahun, namun jika terdapat ‘ribut yang melandai’ pastinya sebuah rumahtangga itu diuji hebat.

Terbaru, satu berita yang mengejutkan di mana sebuah akhbar tempatan melaporkan pasangan selebrti Vanidah Imran dan Rashidi Ishak di khabarkan sudah tidak bersama lagi. Malah menurut sumber, Malah pasangan itu turut dilihat ke Mahkamah Rendah Syariah Kuala Lumpur pada 9 Ogos lalu. Pasangan ini berkahwin pada 1 Oktober 2000 dan dikurniakan dua orang cahaya mata iaitu Mikhail Imran dan Maryam Rashika.

Bagi mendapatkan kesahihan berita tersebut, Vanidah atau lebih mesra dengan panggilan Vee walaubagaimanapun enggan memberikan sebarang komen lanjut mengenai status hubungannya yang terkini bersama Rashidi.

“Kami berdua pilih untuk tidak mengulas mengenainya. Tidak kuasa hendak layan nanti lebih panjang”

murai.my difahamkan pasangan ini telah berpisah secara baik dan hak penjagaan anak diserahkan sepenuhnya kepada Vee. Apa pun yang terjadi, sama-sama kita doakan yang terbaik buat mereka!


Lagu Terbaru Aliff Syukri & Nur Sajat Terkandung Unsur Lucah?

Dijangka bakal tular! Itulah harapan dua usahawan kosmetik terkenal, Datuk Seri Aliff Syukri dan Nur Sajat Kamaruzzaman menerusi single terbaharu mereka yang kini sudah diperdengarkan beberapa sedutannya menerusi Instagram mereka.

Meskipun belum dilancarkan secara rasmi, lagu tersebut yang juga hasil duet bersama penyanyi sensasi Indonesia, Lucinta Luna nampaknya semakin dikenali apatah lagi mereka turut menggalakkan peminat untuk menari bersama menerusi cabaran #bobodimanadancechallenge.

Terbaru, menerusi cabaran tersebut, netizen mendakwa tarian lagu itu seperti berunsurkan lucah kerana menggalakkan mereka untuk menggoyangkan buah dada.

Dalam perkembangan lain, menerusi ‘posting’ Aliff, dia mendakwa bahawa video muzik lagu mereka itu bakal menelan kos yang besar dan menjadi video muzik paling mewah di mana dianggarkan berjumlah 2 Miliar. Adakah lagu ini akan diterima baik oleh netizen? Sama-sama kita nantikan video muzik mereka!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[GAMBAR] Sekitar Majlis Pertunangan Priyanka Chopra & Nick Jonas

Meskipun terdapat jurang perbezaan umur yang besar diantara mereka, namun jika ditakdirkan untuk bersama tiada apa yang mustahil! Beberapa bulan lalu dua pelakon terkenal Priyanka Chopra dan Nick Jonas dikatakan telah bercinta dan desas desus diantara mereka semakin kuat apabila sering dilihat bersama.

Semalam, pasangan ini mengambil keputusan untuk mengikat tali pertunangan mereka dimana sebuah majlis yang penuh dengan adat telah diadakan di India. Mereka telah berkongsi beberapa keping gambar sekitar majlis pertunangan itu di media sosial untuk tatapan peminat dan turut berseloroh antara satu sama lain.

Dalam majlis itu, turut kelihatan keluarga serta rakan-rakan terdekat kedua-dua selebriti hadir meraikan mereka.

Dikhabarkan majlis perkahwinan mereka akan diadakan pada Oktober ini dalam acara yang gilang-gemilang menyatukan selebriti Hollywood dan Bollywood ini.


Aliff Aziz Didakwa Menipu & Songlap Duit Usahawan Muda

Lagi melibatkan selebriti dan isu wang! Jika sebelum ini murai.my melaporkan model dan pelakon Sherzod Yusuf didakwa enggan membayar wang rakannya, kali ini kontroversi yang sama turut terpalit pada Aliff Aziz.

Menerusi kenyataan seorang usahawan muda yang dikenali sebagai Rashidi Ramli di Facebook nya, dia mendakwa pelakon kelahiran Singapura itu telah menipu serta enggan memulangkan wang yang dipinjamkannya. murai.my difahamkan Aliff telah meminjam wang daripadanya kerana begitu terdesak dan berjanji akan mempromosikan produk wangian usahawan itu dalam tempoh lapan minggu.

Bukan sekadar bercakap kosong, usahawan itu turut menunjukkan beberapa suntingan perbualannya bersama pelakon itu di WhatsApp.

Tambahnya lagi, terdapat beberapa orang rakannya termasuk pengurus acara turut ditipu oleh Aliff. Menurutnya, Aliff telah dijemput sebagai artis jemputan namun pada saat akhir dia telah batalkan janji temu tersebut menyebabkan pihak pengurusan acara itu kerugian.

Adakah benar dakwaan ini? Kami pasti Aliff akan tampil memberi jawapan dari pihaknya tidak lama lagi.


Jinggo Rasa Tercabar Bila Penonton Kritik Watak Janna Nick

Nampaknya pengarah dan penerbit terkenal perniagaan Jinggo atau nama sebenarnya Azman Yahya terkilan apabila menerima kritikan hebat daripada netizen mengenai drama bersiri terbaru terbitannya, Leftenan Zana.

A post shared by Tok Sidang Jinggo (@jinggo_jspictures)

Lebih mengecewakan kata Jinggo, hentaman yang diterimanya adalah daripada orang melayu ditujukan kepada orang melayu.

“Kalau anda tujukan komen  pada #leftenanzana, saya akan jadikan pembakar semangat dan cuba beri kelainan cerita tentera pembuka layar 2019 di tv3 ni. Terima kasih anda untuk semangat datangnya dari ORANG MELAYU UNTUK ORANG MELAYU. Hadoiii makk aiii tercabar lak Tok Sidang ni!”

Sabar ajelah Jinggo!, penonton tak kan pernah rasa puas dengan drama-drama melayu. SUdah menjadi kebiasaan yang mengkritik lebih ramai dari menyokong. Difahamkan drama yang dihasilkan merupakan naskhah pertama Janna Nick membawakan watak sebagai seorang anggota tentera.


‘Tunggu Kakak Ya!’- Fara Fauzana Sambut AidilAdha Di Lubnan

Rata-rata peminat sudah mengetahui, kini Fara Fauzana aktif dalam misi kemanusiaan walaupun pada masa yang sama dia sibuk dengan Dbilique, sebuah program dalam laman sosial Facebook bersama bekas rakan gandingannya Faizal Ismal.

Terbaru, Fara baru saja berangkat ke Beeqa, sempadan Lubnan dan Syria untuk Misi Qurban Syria iaitu misi terakhir selepas dua misi telah berjaya dilaksanakan sebelum ini iaitu Misi musim sejuk dan Misi ramadhan alkareem.

Malaysia Life Line for Syria (MLLFS) antara pertubuhan bukan kerajaan (NGO) tempatan yang aktif membela pelarian di negara bergolak Syria. Pelbagai bentuk bantuan dihulurkan kepada rakyat negara itu menerusi beberapa misi bantuan kemanusiaan bagi tujuan meringankan pelarian Syria yang ditindas.

Fara atau nama penuhnya, Farah Fauzana Mohd Fadzil, yang juga duta MLLFS berkongsi berkongsi keterujaan dalam akaun Instagram miliknya untuk bertemu anak Syria di sana.

“setiap kali nak pergi misi mesti nervous.. doakan yea” Tulisnya di Instagram

Beliau yang terkenal dengan panggilan Fafau, sempat mengingatkan kepada orang ramai bahawa masih sempat untuk menghulurkan sedekah dan boleh dapatkan maklumat di Instagram akaun @malaysia4syria.

“Moga mereka gembira dengan pemberian kalian untuk ibadah Qurban tahun ini”

Mengikut kenyataan Fafau di Instagramnya, sebanyak 150 ekor kambing akan dikorbankan untuk mereka di Lubnan.

A post shared by Malaysia For Syria – MFS (@malaysia4syria)

Jika anda mahu memberikan sokongan kepada misi bantuan dilakukan MLLFS dengan menghulurkan sumbangan, boleh disalurkan ke akaun Maybank 564810513971, Bank Rakyat 111151001155, Bank Islam 14210010009882 dan Affin Islamik Bank 105040030883 atas nama MLLFS Berhad.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Terlalu Bodoh!” – Wardina Safiyyah Anggap Aliff Syukri Sudah Melampau

Seperti yang dijangka, belum pun rasmi dilancarkan lagu duet terbaru usahawan sensasi, Datuk Seri Aliff Syukri, Nur Sajat dan penyanyi dari seberang, Lucinta Luna sudah menerima kecaman hebat daripada netizen. Bukan hanya kerana lagu tersebut, malah cabaran tarian lagu tersebut, #BoboDimanaDanceChallenge turut menjadi punca utama mengapa ianya menerima kecaman.

Bukan sahaja netizen, malah selebriti termasuk Wardina Safiyyah menganggap video yang dimuat naik oleh Aliff itu seperti keterlaluan dan tidak boleh diterima. Menerusi laporan murai.my sebelum ini, terdapat komen negatif daripada netizen di mana mereka menganggap tarian itu berunsurkan lucah kerana menampakkan mereka seolah-olah menggoyangkan buah dada dengan sengaja.

Dalam kenyataannya itu juga, Wardina turut terkejut kerana tidak menyangka bahawa mereka (Sajat dan Lucinta) bukanlah wanita asli. Rata-rata pengikut Wardina di Facebook bersetuju dengan pandangan yang dikeluarkannya selain selebriti itu menyifatkan video yang dilakukan oleh usahawan Dato Seri Vida masih boleh diterima.

Bagaimana pula jika dikeluarkan video rasmi lagu itu kelak? Adakah tarian yang sama turut ditonjolkan? Sama-sama kita nantikan.


[GAMBAR] Benarkah Priyanka Chopra Sedang Hamil Seperti Didakwa?

Beberapa hari yang lalu, pelakon dua benua Priyanka Chopra dan Nick Jonas telah selamat mengikat tali pertunangan mereka di India dalam sebuah majlis ringkas yang penuh dengan adat. Dalam majlis tertutup itu kelihatan ahli keluarga dan sahabat terdekat pasangan ini bagi meraikan hari bersejarah mereka.

Terbaru, selepas pasangan itu memuatnaik beberapa sekitar majlis pertunangan mereka, timbul pula dakwaan daripada peminat dimana mereka mengandaikan Priyanka kini sedang hamilkan anak kepada aktor berkenaan.

Spekulasi itu mula timbul apabila pelakon Bollywood itu dilihat menerusi salah sebuah gambar yang menampakkan dia sedang memegang perutnya dan Nick pula telah memuat naik satu status seperti merujuk kepada kehamilan tersebut.

Ternyata gambar tersebut telah mencetuskan perdebatan hangat dikalangan peminat. Ada yang bersetuju dan ada yang tidak bersetuju dengan mengandaikan gambar tersebut hanyalah satu kebetulan. Dalam perkembangan lain, pasangan ini dikhabarkan bakal berkahwin pada Oktober tahun ini.


[GAMBAR] Percutian David Beckham Sekeluarga Di Pulau Sumba Indonesia

Selebriti terkenal, David Beckham dan keluarganya dilaporkan telah berada di Indonesia sejak awal bulan yang lalu. Meskipun negara itu masih lagi dalam keadaan berjaga-jaga selepas impak gempa bumi yang menimpa Lombok, nampaknya keluarga ini masih teruskan percutian mereka dan kini berasa di Pulau Sumba, Nusa Tenggara Timur.

Percutian mereka sekeluarga di negara seberang itu ternyata menolak dakwaan kononnya hubungan David dan isterinya, Victoria Beckham kini bermasalah. Melihatkan pada gambar percutian mereka ternyata kebahagiaan mereka sekeluarga terserlah apatah lagi anak-anak pasangan itu sudah meningkat dewasa.

Bukan hanya sekadar melancong, keluarga terkenal ini juga dilihat melakukan beberapa aktiviti sosial bersama masyarakat setempat.

A post shared by Victoria Beckham (@victoriabeckham)

Malah mereka juga dikhabarkan sempat mengajar bahasa Inggeris pada kanak-kanak di kepulauan Sumba. Ramai yang memuji sikap keluarga ini kerana percutian mereka seolah-olah memberi inspirasi buat ramai keluarga!


Siti Nurhaliza Kongsi Kisah Datang Bulan & Hilang Emak Di Mekah

Nampaknya, ramai selebriti di Malaysia tidak dapat melupakan kenangan manis mereka ketika mengerjakan meskipun sudah bertahun-tahun dilalui.

Dipetik dari Utusan Online, Datuk Seri Siti Nurhaliza sempat berkongsi pengaman pahitnya semasa berada di Baitullah tidak lama dahulu.

Hal ini berlaku sewaktu Siti dan rombongan berziarah di luar Kota Mekah pada hari Jumaat. Ketika mereka kembali ke Mekah, jemaah telah memenuhi dataran untuk menunggu solat jumaat.

Ini memaksa Siti dan rombongan bergegas berjalan di dalam kesesakan orang ramai untuk ke masjid. Tanpa diduga dalam kesesakan itu, ibunya hilang dari pandangan dan disangkakan ibunya bersama abangnya Ayie

Suasana ini membuatkan Siti cemas dan menyuruh suaminya, Datuk Khalid dan Ayie mencari ibunya sehingga terpaksa memanjat tembok agar dapat melihat ibunya dalam kesesakan orang ramai.

“Ketika itu, kami memang sangat panik mengenangkan emak seorang diri. Saya menangis dan risau. Kami balik ke hotel dan buat laporan ke Tabung Haji sambil menunggu dan tak putus-putus berdoa.”- katanya dalam Utusan

Setelah hampir setengah hari ibu tidak dijumpai, akhirnya berjaya ditemui dengan jemaah Malaysia yang lain. Tanpa disangka, sebenarnya ibunya terlupa memakai tag nama yang wajib dipakai oleh jemaah haji Malaysia sebelum keluar ziarah.

Selain hilang ibu, ada sesuatu hal yang tidak dapat dilupakan semasa menjelang hari wukuf. Secara tiba-tiba Siti datang bulan dan sepatutnya dia tidak datang pada tarikh tersebut. Difahamkan Siti juga telah mengambil suntikan bagi mengelakkan hal ini terjadi sewaktu dia di Mekah.

Walaupun bimbang dengan perkara yang tak diduga ini, ustaz dan ustazah Tabung Haji menasihatinya supaya berzikir tanpa henti dan berdoa agar dipermudah segala-galanya.

“Alhamdulillah, diri saya bersih sebelum hari wukuf dan dapat menunaikan haji dengan sempurna. Syukur, walaupun ada jutaan manusia, urusan ibadah sepanjang berada di sana dipermudah.” ujarnya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Gol & Gincu Vol. 2 Masih Kekalkan Semula Pelakon Asal

Red Films telah mengumumkan tarikh rasmi tayangan produksi baru filem dan siri popular yang dinanti ramai – GOL & GINCU VOL. 2 iaitu pada 25 Oktober 2018.

13 tahun selepas filem dan siri itu dilancarkan, sebarisan watak baru bakal membuka kisah baru yang telah ditamatkan. Gol & Gincu Vol. 2 akan memaparkan semula kisah pelajar-pelajar universiti yang terlalu mementingkan diri sendiri dan dunia mereka sahaja. Bagaimanapun, cerita kali ini sedikit berbeza dan menampilkan isu semasa yang melibatkan penggunaan media sosial yang serius di kalangan generasi muda masa kini.

“Mereka yang berpengaruh di media sosial memainkan peranan penting dalam membentuk pandangan masyarakat. Menerusi media sosial, masyarakat bebas untuk menyuarakan pandangan mereka dan keadaan ini amat berbeza berbanding kehidupan yang dilalui generasi 13 tahun yang lalu. Media sosial memberi tekanan kepada kita untuk menjadi lebih cantik, lebih pandai, lebih berjaya, lebih kaya dan lebih alim” kata Lina Tan, penerbit filem pada Majlis Pelancaran Gol & Gincu Vol. 2 bertempat di Pizza Hut, Empire City Mall, Petaling Jaya.

Gol & Gincu Vol.2 merupakan sebuah arahan sulung Umi Salwana Omar. Dia dipilih berdasarkan kemahiran dan pengalamannya mengarah pelbagai telefilem dan sitkom popular Oh My English! serta pengalamannya sebagai Penolong Pengarah bagi produksi terbitan Red Films antaranya seperti Istanbul Aku Datang, Songlap dan Manisnya Cinta Di Cappadocia.

Cerita yang diilhamkan oleh Rafidah Abdullah yang juga penulis asal Gol & Gincu telah diberi olahan segar oleh Nadia Khan, seorang novelis yang terkenal dengan novel terlaris beliau iaitu Gantung dan Kelabu.

Gol & Gincu Vol. 2 mengisahkan tentang Zakiah (Zak) dan Zakiah (Yaya), dua pelajar universiti yang memiliki nama yang sama tetapi personaliti mereka jauh berbeza. Akibat tercetusnya pergaduhan di khalayak ramai yang menjadi tular di media sosial, kedua-dua gadis telah dikenakan tindakan disiplin oleh pihak pengurusan universiti untuk melakukan kerja-kerja amal sebagai teladan kepada pelajar-pelajar lain.

Zak dan Yaya telah memilih untuk melakukan kerja amal di rumah remaja bermasalah yang dikendalikan oleh Jijie. Sangkaan mereka meleset setelah menyedari bahawa kerja amal bukanlah mudah. Mampukah mereka ketepikan sikap prejudis mereka dan membantu Jijie dan gadis-gadis remaja tersebut atau adakah kehadiran mereka hanya memburukkan keadaan? Dan apakah punca sebenar pergaduhan mereka?

Menggandingkan pemenang anugerah Festival Filem Malaysia, Diana Danielle dan Ummi Nazeera sebagai pelakon utama, Gol & Gincu Vol. 2 juga menampilkan semula dua pelakon asal filem pertama iaitu Sazzy Falak dan Sharifah Amani di samping jejaka-jejaka pujaan ramai, Syafiq Kyle dan Aedy Ashraf serta wajah baru iaitu Jad Hidhir, Intan Serah, Tiara Anchant, Nik Nasuhah, Annabel Michael, Grace Ng dan Iezahdiyana Alaudin.

“Kami mengambil masa untuk membuat keputusan menerbitkan semula jenama ini tetapi saya rasa inilah masa yang tepat kerana saya benar-benar mahu menghasilkan semula filem tempatan dengan watak utama wanita yang kuat yang kurang diterbitkan sejak akhir-akhir ini,” kata Lina.

“Kami juga ingin meraikan kepelbagaian dan hubungan wanita di Malaysia dengan nama-nama yang dikenali dan pelakon baharu yang berbakat di samping memperkenalkan seorang pengarah wanita,” kata Lina lagi.

Kombinasi set filem yang menyeronokkan berlatarkan adegan futsal dan elemen fesyen telah berjaya mendapat sokongan Pizza Hut, Libresse, Grab, Zalora, dan Laura Mercier yang merupakan penaja utama filem ini. Semua jenama ini akan bekerjasama dengan Gol & Gincu Vol. 2 untuk menghasilkan kempen yang menarik untuk memberi insentif kepada penonton dan mempromosikan filem itu. Dihasilkan oleh Red Films, Gol & Gincu Vol. 2 turut didukung oleh Sonneratia Capital Sdn Bhd.

Untuk maklumat terkini mengenai Gol & Gincu Vol. 2 ikuti @GolGincu2 dan #GolGincu2 di laman Facebook, Instagram, dan Twitter atau kunjungi www.golgincu2.com.my


“Dah Tegur Tapi Tak Dengar”- Ini Pesanan Bonda Rozita Kepada Aliff Syukri

Susulan mengenai artikel kami terdahulu dimana selebriti, Wardina Safiyyah telah menegur Datuk Seri Aliff Syukri gara-gara memuat naik satu cabaran tarian lagu terbarunya duet bersama Nur Sajat dan Lucinta Luna, Bobo Di Mana. Lagu tersebut menerima tamparan hebat daripada ramai netizen kerana menampakkannya seperti sebuah tarian lucah meskipun belum diperdengarkan secara rasmi.

Terbaru, menerusi Instagram nya, jutawan kosmetik itu telah memuatnaik sebuah kenyataan di mana dia akur akan kesilapannya serta turut berterima kasih kepada mereka yang memberinya teguran. Jelasnya lagi, tarian dan aksinya itu adalah tuntutan kerjanya dan termaktub di dalam kontrak.

Malah Aliff turut memohon kepada netizen agar tidak menyalahkan mana-mana individu terutama isterinya, Datin Seri Nur Shahida.

Kenyataan Aliff itu turut mendapat komen balas daripada ibunya yang dikenali sebagai Bonda Rozita.

Menurut Rozita, dia sudah beberapa kali menegur anaknya itu sehingga pernah dipadam Aliff di Instagram. Malah dia turut mengharapkan Aliff agar mengambil langkah bijak dan tidak membantu mereka yang mendorongnya ke arah perkara yang negatif.

Dalam kenyataan yang sama, lagenda rock Amy Search turut memberi pandangannya dimana dia mendakwa tindakan Aliff itu seperti tidak hormatkan diri sendiri.

Malah dia turut menyelar tindakan Aliff yang teruja melihat rakannya (Lucinta dan Sajat) melakukan pelbagai aksi yang menghairahkan. Apa pun, diharap tarian tersebut boleh diolah semula menjadi sesuatu yang manis untuk dipandang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Elfira Loy Kini Intim Dengan Anak VVIP?

Sejak seminggu yang lalu, nama selebriti Elfira Loy hangat diperkatakan. Malah pelbagai kontroversi turut dikaitkan dengan Elfira termasuk seorang lelaki yang kelihatan bergambar bersamanya yang mencetuskan tanda tanya peminat.

Terbaru, beberapa gambar mesra Elfira dan lelaki tersebut yang dikenali sebagai Faris mula tersebar di media sosial sekaligus membuatkan peminat membuat spekulasi mereka sendiri.

Meskipun Elfira tidak membuat sebarang kenyataan rasmi mengenai status hubungannya, peminat mengandaikan dia kini sedang berkawan rapat dengan lelaki itu.

Menerusi hasil carian kami pula mendapati ada yang mendakwa Faris atau nama sebenarnya Muhamad Faris Khairol Anuar merupakan seorang pengarah di sebuah syarikat dan anak kepada seorang VVIP.

Melihatkan pada status Faris, ada juga yang tidak menolak dakwaan bahawa Elfira sengaja mendekati lelaki yang tergolong dalam kumpulan yang kaya. Apa pun ini hanyalah andaian daripada netizen, selagi tiada pengakuan daripada Elfira, kami pasti mereka akan terus berteka-teki.


5 Perihal Yang Anda Patut Tahu Mengenai Crazy Rich Asians!

Filem Crazy Rich Asians telah pun ditayangkan serentak bermula semalam (22 Ogos) di pawagam tanah air. Terdahulu, filem ini mula ditayangkan di luar negara sejak awal minggu ini dan ternyata filem ini punyai penangannya tersendiri.

Crazy Rich Asians menceritkan mengenai Rachel Wu yang merupakan seorang professor muda jurusan ekonomi yang lahir di Amerika Syarikat. Suatu hari Rachel memutuskan untuk menemani teman lelakinya Nick Young pulang ke kampungnya di Singapura bagi menghadiri majlis perkahwinan sahabatnya.

Sebelum ini, Rachel beranggapan bahwa Nick hanya merupakan seorang yang berstatus biasa sahaja namun segalanya terbongkar apabila mereka tiba di Singapura dan Nick sebenarnya merupakan seorang jutawan. Konflik mula timbul setelah segalanya didedahkan apatah lagi ibu Nick seperti tidak merestui hubungan mereka.

Buat anda yang tertanya filem ini seronok ini atau tidak, barangkali jawapan di bawah mungkin anda membantu anda! Filem Crazy Rich Asians membariskan beberapa pelakon terkenal Hollywood termasuk dari Malaysia seperti Constance Wu, Henry Golding, Gemma Chan, Awkwafina, Nico Santos, Lisa Lu, Ken Jeong, dan Tan Sri Michelle Yeoh. murai.my rangkumkan 5 perihal menarik mengenai filem ini!

93 peratus! Itulah markah yang diperolehi CRA dari pengkritik dan analisa filem terkenal dunia, Rotten Tomatoes. Malah jika dibandigkan dengan filem Avengers Infinity War, filem itu sekadar memperolehi 85 peratus.

Benar, filem ini adalah filem hollywood pertama yang memaparkan pelakon-pelakon dari Asia yang menggunakan konsep moden sejak filem The Joy Luck Club ditayangkan pada 1993. Dua pelakon filem itu, Henry Golding dan Tan Sri Michelle Yeoh berasal dari Malaysia.

Filem ini telah tampilkan dua buah negara itu Singapura dan semestinya Malaysia! Tiga lokasi di Malaysia iaitu Kuala Lumpur, Langkawi dan Pulau Pinang telah ditampilkan. Malah Tyersall Park mansion di dalam CRA sebenarnya adalah Carcosa Seri Negara.

Meskipun ditayangkan sedikit lewat daripada dua filem ini, ternyata CRA berjaya mendahului senarai kutipan box-office mengalahkan filem The Meg dan MIle 22 yang juga menampilkan pelakon Asia sebagai pelakon utamanya, Iko Uwais.

Seperti yang kami maklumkan, di Hollywood filem ini terlebih dahulu ditayangkan dan tarikh 17 Ogos telah dipilih sebagai hari tayangan perdana nya. Bukan kebetulan, namun tarikh ini sengaja dipilih oleh pengarahnya. Cuba anda tambah nombor 1 dan 7 dan akan 8 bukan? Bagi bangsa Cina, mereka percaya nombor 8 ini membawa tuah dalam kehidupan.


10 Poster Filem Bollywood Era 80-an Ini Buat Anda Geli Hati

Industri filem Bollywood menjadi salah satu yang paling berjaya di dunia, dan memiliki peminatnya hingga ke seluruh dunia, termasuk Malaysia.

Dalam sesebuah pembikinan filem, salah satu faktor penting dalam produksi filem adalah poster. Manakan tidak, gambaran singkat dari sebuah filem terangkum dalam sebingkai poster. Seperti biasa pelakon utama pasti akan menghiasi poster yang dihasilkan tetapi tatkala melihat poster ini, macam geli hati pun ada.

Seperti poster filem Bollywood era 80-an yang kami rangkum dari laman Vintag.es, berikut ini. Kalau dilihat pada zaman sekarang, pasti anda akan ketawa dengan hasilnya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kagum! Video ‘Parodi’ Blackpink Ini Wajar Dipuji

Kumpulan penyanyi Korea terkenal,Blackpink kembali popular menerusi single terbaru mereka,“Ddu-Du Ddu-Du,”. Blackpink yang dianggotai Jennie, Lisa, Jisoo dan Rose mula terkenall sejak 2016 menerusi album single mereka yang berjudul Square One.

Sejak mula diperdengarkan, Blackpink terus mencipta sejarah apabila single itu memecah rekod sebagai video muzik Korea yang mendapat tontonan paling tinggih dalam masa 24 jam. Dilancarkan pada 5 Julai yang lalu, dalam masa 24 jam mereka sudah mencatat 36.2 juta jumlah tontonan dan kini hampir mencapai 300 juta jumlah tontonan.

Penangan lagu ini, sekumpulan kanak-kanak dari Thailand telah membuat video parodi dengan meniru lagak Blackpink.

Cukup dengan menggunakan barang sekitar mereka, parodi dan aksesori yang digayakan mereka benar-benar sama malah kelihatan begitu sempurna sekali. Rata-rata yang menonton video tersebut begitu kagum dengan kanak-kanak ini. Hebat!


Syamel Beri Bayangan Di Instagram Bercinta Dengan Ernie Zakri?

Kisah dua penyanyi ini Syamel dan juga Ernie Zakri bukanlah perkara baru dalam industri. Malah kelibat kedua-dua mereka di kebanyakan acara sering kali menjadi tanda tanya adakah benar mereka bercinta.

Terbaru, menerusi beberapa ‘posting’ di Instagram Syamel seperti telah memberi bayangan bahawa kedua-dua mereka sememangnya sedang hangat bercinta apatah lagi petikan ayat romantik yang dimutnaiknya itu turut memetik (tag) nama Ernie. Tindakannya itu telah membuat netizen memberi spekulasi tersendiri selain mendoakan kebahagiaan mereka.

Namun begitu, penyanyi yang berusia 25 tahun ini menyangkal dakwaan berkenaan dan menurut Syamel posting tersebut merupakan lirik lagu terbaharunya yang berjudul Kau Pun Sama dan Ernie turut bekerjasama menghasilkan lagu berkenaan.

Meskipun begitu,lagu tersebut bukanlah lagu duet bersama Ernie dan jelas sekali tidak beranggapan ianya seperti sebuah gimik. Lagu Kau Pun Sama itu bakal dipertontonkan di YouTube syarikat pengurusan Syamel, RocketFuel pada pukul 2 petang ini. Sama-sama kita nantikan lagu ini yang khabarnya ‘lari’ dari genre asal Syamel!


Masih Bahagia! Gambar Mesra Vanidah Imran & Rashidi Ishak

Sebelum ini sebuah akhbar tempatan telah melaporkan rumahtangga pasangan selebriti Vanidah Imran dan Rashidi Ishak kini sedang berantakan dan sudah membawa haluan masing-masing apatah lagi pasangan itu turut dilihat ke Mahkamah Rendah Syariah Kuala Lumpur pada 9 Ogos lalu.

Terbaru, sesuatu yang mengejutkan sekaligus menyangkal dakwaan berkenaan hubungan mereka. Ini kerana baru-baru ini sempena sambutan Hari Raya Aidiladha, Rashidi menerusi Instagram nya telah memuatnaik gambar terbarunya bersama Vanidah atau lebih mesra disapa sebagai Vee.

Malah kedua-duanya juga kelihatan begitu bahagia disamping menjemput keluarga dan sahabat terdekat bagi menyambut Aidiladha.

Melihatkan pada kebahagiaan mereka yang jelas terserlah, rata-rata peminat mendoakan yang terbaik dan mengharapkan agar rumahtangga yang dibina berkekalan sehingga ke akhri hayat mereka. Sama-sama kita doakan agar pasangan ini lebih kuat dan bahagia selalu!


Gempar! Gambar Bogel Anak Rozita Che Wan Tersebar Di Media Sosial

Isu gambar bogel selebriti bukanlah satu isu baru malah tahun ini sahaja beberapa selebriti berkenaan turut terpalit dengan isu ini sehingga menggemparkan industri hiburan.

Terbaru, gambar bogel seorang remaja lelaki berbadan kekar mula tersebar di media sosial. Berdasarkan hasil carian dan pengamatan kami, wajah lelaki tersebut saling tak tumpah seperti anak dramatis Rozita Che Wan yang juga pengamal sosial media terkenal, Ammar Effendy.

Terdapat dua keping gambar remaja itu yang hanya menutupi kemaluannya mula disebarkan oleh individu-individu tertentu.

Berdasarkan gambar tersebut, wajah remaja itu sememangnya adalah Ammar dan ada juga yang mendakwa anak sulung Che Ta itu sengaja disunting bagi tujuan melepaskan nafsu oleh individu-individu yang tidak bertanggungjawab. Sehingga kini tiada maklum balas dari Ammar mahupun ibunya.

**Lagi perkembangan lanjut akan kami kemaskini

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


10 Pesona Iko Bustomi, Peserta Muslim Sertai AsNTM Musim Ke-6

Model yang berasal dari Indonesia Iko Bustomi, antara peserta yang akan bersaing dalam pertandingan Asia’s Next Top Model (AsNTM) musim ke-6. Siaran program realiti show popular ini akan hadir melalui saluran FOX Life, salah satu saluran hiburan terkemuka di Asia mulai 22 Ogos 2018.

A post shared by Iƙσ Bυʂƚσɱι (@ikobustomi)

Bersama 12 peserta dari negara Jepun, Malaysia, Myanmar, Hongkong, Taiwan, Thailand, Filipina, Vietnam dan Singapura, Iko akan berentap menyaingi peserta bagi merebut gelaran Next Top Model Asia.

Iko Bustomi  merupakan satu-satunya peserta muslim untuk musim kali ini. Masih segar lagi dalam ingatan di mana kontorversi 2 peserta muslim dari Malaysia menyertai pertandingan ini iaitu Alicia Amin dan Shikin Gomez  menerusi Asia’s Next Top Model 5 (AsNTM5).

Iko meniti kerjayanya menjadi model sejak berusia 16 tahun. Meskipun dia kurang yakin dengan kulitnya yang gelap, ibunya terus memberi semangat. Iko berkata, ibunya telah menyarankan dirinya untuk menyertai pertandingan ini bagi menambahkan pengalaman sekaligus meningkatkan keyakinan diri.

Selain itu, tujuan Iko melibatkan diri dalam dunia modelling ini adalah untuk membantu kewangan keluarganya.

Selepas mewakili Indonesia dalam AsNTM, Iko  mengimpikan untuk bergelar penyampai berita. Alasannya, dia sangat tertarik dengan profesi dalam bidang kewartawanan.


Che Ta Melatah Kerana Ammar Effendy Beraksi Panas?

Jika diikutkan isu penyebaran gambar atau video terlampau bukanlah kes yang baru. Memang ramai selebriti yang menjadi mangsa tersebarnya gambar atau video seperti ini. Baru-baru ini tersebar aksi lucah jejaka yang sedang beraksi ‘nakal’ yang wajahnya menyerupai anak seorang selebriti terkenal Malaysia.

Jejaka berkenaan dikata mirip anak sulung kepada pelakon dan usahawan Rozita Che Wan (Che Ta), iaitu Ammar Effendy. Bagaimanapun, Che Ta dan keluarga tidak melatah apabila mengetahui tentang ‘gambar bogel’ anak sulungnya yang tersebar di laman sosial Twitter.

Che Ta sebaliknya dengan tenang menjawab mereka sekeluarga sudah lali dengan pelbagai kontroversi sejak dia bergelar selebriti 13 tahun lalu.

“Tidak perlu hendak melatah sebab di era teknologi yang serba canggih ini pelbagai benda orang boleh lakukan dan kita tidak buat perkara itu,” kata Che Ta ketika dihubungi Kosmo.

Pengurus Che Ta iaitu Afiq ketika dihubungi bagaimanapun memberitahu aktres itu sudah membuat laporan kepada Suruhanjaya Komunikasi dan Multimedia Malaysia (SKMM) berhubung penyebaran foto tersebut.

Apapun murai.my berharap agar netizen berhenti menyebarkan gambar serta video tersebut dan tidak perlu membuka aib seseorang itu okay?


Sufian Suhami Merayu Agar Netizen Terus ‘Move On’ Dari Elfira Loy?

Gara-gara memuat naik gambar dengan kapsyen yang mempunyai isi tersurat di akaun Instagramnya ketika gosip Elfira Loy sudah mempunyai kekasih baru hangat diperkatakan, ramai netizen yang salah sangka bahawa penyanyi Sufian Suhaimi kecewa dan sedih apabila bekas tunangnya itu sudah bertemu pengganti.

A post shared by Sufian Suhaimi 🇲🇾 (@sufiansuhaimi_)

“Learning to walk away is hard, but staying to suffer is harder.”

Walaubagaimanapun, Sufian menjelaskan apa yang beliau muat naik itu sekadar ‘quote’ motivasi sesuai dengan gambarnya itu. Menurut Sufian, apa sahaja yang berlaku kepada Elfira sedikit pun tidak memberikan kesan kepada beliau.

“Kapsyen itu saya sesuaikan dengan gambar saya sedang berjalan. Ia juga hanyalah ‘quote’ yang saya anggap ada nilai motivasi.  Kami pun dah ada kehidupan masing-masing. Jadi, apa yang dia lakukan tak berikan kesan kepada kehidupan saya dan begitu juga sebaliknya.” katanya kepada Harian Metro.

Sufian yang sudah melupakan kisah cinta yang tidak menjadi itu dan meneruskan kehidupannya seperti biasa. Sufian juga meminta agar peminat dan netizen turut melakukan perkara yang sama. Berhentilah mengaitkan dirinya dengan Elfira ataupun apa sahaja kisah mereka sebelum ini.

murai.my berharap agar netizen terus memberi semangat kepada Sufian dan bukannya membuat spekulasi yang tidak benar. Selebriti pun ada hati dan perasaan, cuba kalau pembaca murai.my kena apa yang Sufian rasa, apa respon anda semua?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘RM1,500 Tak Boleh Beli Kancil’, Aliff Aziz Berang Dituduh Songlap Duit!

Beberapa hari lalu, nama penyanyi serta pelakon Aliff Aziz sekali lagi menjadi bualan hangat dan dihimpit kontroversi apabila seorang usahawan muda mendakwa Aliff menipu dan enggan memulangkan sejumlah wang yang dipinjamkan.

Pelbagai spekulasi liar mula timbul termasuklan sesetengah pihak yang mengutuk sikap artis kelahiran Singapura itu. Tidak mahu dirinya terus dipersalahkan, Aliff menerusi akaun Instagramnya menjelaskan jumlah wang yang beliau hutang itu agak kecil nilainya sedangkan apa yang usahawan itu lakukan telah menjejaskan namanya dan sekaligus membuatkan imejnya tercalar.

Aliff turut berharap agar netizen tidak terus membuat andaian sendiri mengenai isu tersebut tanpa mengetahui cerita yang sebenar. Haaa, kepada pembaca murai.my jangan nak cepat membawang ya!! Kaji selidik dulu cerita, then baru buat andaian. Kalau tak betul cerita tu kan, tak pasal dapat dosa kering!


Umie Aida Sesak Nafas Teruk & Diselamatkan Oleh Suami Tersayang?

Pelakon tersohor tanah air, Datin Seri Umie Aida baru-baru ini mencemaskan suami, Datuk Seri Khairudin Abu Hassan serta keluarga apabila beliau tiba-tiba berpeluh dengan sangat banyak dan berwajah pucat lesi.

Adik beliau, pelakon yang juga pengusaha produk makanan, Betty Rahmad memuat naik IG story menunjukkan Umie dikendong suaminya dari bahagian atas rumah untuk dibawa ke hospital.  Dalam video tersebut Betty memaklumkan kakaknya terpaksa dikejarkan ke hospital selepas terlalu banyak makan buah cempedak.

“Kak Umie tiba-tiba diserang sakit perut. Gara-gara cempedak katanya. Angin lah tu,” kata Betty.

Menurut Umie, dia bernasib baik apabila suami, Datuk Seri Khairuddin Abu Hassan kebetulan berada di rumah.

“Saya makan tidak sampai seulas pun. Subhanallah, sakitnya sampai tak boleh bernafas.

“Kebetulan suami balik nak makan tengah hari, jadi dia hantar saya ke hospital. Namun, sampai saja di hospital, selepas doktor periksa dan jururawat nak berikan suntikan, sakit hilang.

“Alhamdulillah, saya sudah sihat. Selamat tinggal cempedak. Terima kasih mendoakan kesihatan saya,” katanya.

Umie memang diketahui sangat ‘berhantu’ dengan buah-buahan tempatan antaranya yang lain, durian, rambutan, manggis, langsat serta dokong. murai.my mendoakan agar kak Umie cepat-cepat sembuh dan dapat menjalani aktiviti harian seperti biasa. PEACE!


Gara-Gara Video Terlampau Abang, Aaisyah Pula Jadi Mangsa Netizen?

IFoto dan video bogel seorang lelaki yang didakwa mirip anak lelaki pelakon Rozita Che Wan iaitu Ammar Effendy yang tersebar dan viral baru-baru ini mengundang kekecohan dalam kalangan netizen sejak Jumaat lalu.

Laman sosial Instagram Ammar menjadi sasaran netizen yang menginginkan kepastian mengenai kontroversi itu. Bagaimanapun, foto adiknya Aaisyah Dhia Rana yang dimuatnaik pada khamis lalu ‘diserang’ dan dipenuhi dengan komen-komen negatif dan berbaur lucah.

Bagaimanapun, ada segelintir netizen berpendapat tidak wajar untuk meninggalkan komen seperti itu di foto adik perempuannya.

Kerancakan komen itu bermula disebabkan penyebaran video dan dua keping foto mirip remaja itu dan menerusi laporan sebelum ini, Che Ta tidak melatah dengan kontroversi terbaharu itu kerana sedar dengan teknologi hari ini pelbagai perkara boleh dilakukan untuk menjatuhkan maruah seseorang.

Malah, Che Ta juga telah sudah membuat laporan kepada Suruhanjaya Komunikasi dan Multimedia Malaysia (SKMM) berhubung penyebaran gambar tersebut. murai.my berharap agar seluruh keluaga Che Ta serta Ammar tabah mengharungi dugaan yang menimpa ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Zizan Razak ‘Sembur’ Lelaki Ganggu Mira Filzah Di Twitter?

Sebelum ini, Zizan Razak mengakui beliau sudah bersedia untuk mendirikan rumah tangga sekitar tahun hadapan, pada masa yang sama mendedahkan beliau sudah mempunyai calon isteri tetapi tidak mendedahkan identiti wanita tersebut.

Namun, Zizan seakan memberikan bayangan bahawa orang ramai tahu dan mungkin mengenali calon isterinya itu iaitu Mira Filzah yang semakin hangat diperkatakan.

Kisah bermula semasa Mira bertanyakan kepada pengikutnya di Twitter tentang kawasan rehat dan rawat (R&R) yang menarik patut disinggah sepanjang perjalanannya ke Alor Setar.

— PU Nabil 🇲🇾 #RakyatJagaRakyat (@NabilHussein) August 24, 2018

Kemudian, seorang pengikutnya di Twitter mencadangkan Mira untuk tidak perlu pergi ke mana-mana kawasan R&R sebaliknya, singgahlah di rumah ibunya untuk berehat sebelum meneruskan perjalanan. Setelah melihat Tweet tersebut, ini respon Zizan kepada individu berkenaan

“Nanti share location rumah PU tu saya saya nak kenal”, tulis Zizan.

Nanti share location rumah Pu tu saya nak kenal. https://t.co/sj0eAuti8k

— zizan razak (@zizanrajalawak) August 24, 2018

Peminat-peminat Zizan dan Mira amat terhibur melihat situasi tersebut dan menganggap Zizan seperti ‘kuat cemburu’.

Jika mereka benar-benar bercinta, murai.my berharap agar Zizan cepat hantar rombongan meminat. Jangan tunggu lama-lama, nanti dikebas orang. PEACE!


Aishah Tak Sangka DS Vida Menipu Barang Kemas

Seperti yang kita ketahui penyanyi terkenal, Aishah muncul sebagai juara program realiti, Gegar Vaganza 4 dan membawa pulang pelbagai hadiah menarik seperti tanah lot, percutian ke luar negara, barangan kemas dan banyak lagi.

Terbaru menerusi Instagram nya, Aishah mendedahkan bahawa hadiah barangan kemas yang diperolehnya dari Dato Seri Vida bernilai RM80,000 adalah barangan palsu dan tidak tulen. Bukan sahaja kecewa dengan hadiah tersebut, malah tanah lot banglo yang dijanjikan sebagai hadiah kemenangan Gegar Vaganza 4 juga masih tidak diselesaikan lagi, Namun begitu pihak Astro selaku penganjur program realiti pertandingan nyanyian itu memaklumkan mereka memerlukan sedikit masa lagi untuk menyelesaikan segala isu berkenaan lot tanah tersebut.

Dalam posting terbaru pelantun Janji Manis Mu itu, ada peminat yang memberitahu bahawa pihak berkenaan (merujuk kepada DSV) membenarkan Aishah menukar hadiah barangan kemas tersebut dengan Lavida Coin, sebuah mata wang krypto yang baru sahaja dilancarkan sekiranya Aishah tidak berpuas hati dengan hadiah tersebut.

Namun begitu, bagi Aishah penukaran hadiah tersebut seperti sia-sia dan lebih memburukkan keadaan. Tambah Aishah lagi, dia masih mampu membezakan barangan kemas yang tulen dan juga palsu dan kecewa diperlakukan sedemikian rupa. Bagaimana pula respon DSV? Sehingga artikel ini ditulis masih tiada sebarang komen lanjut dari pihaknya. Bertabahlah Aishah!


Sissy Iman Tersingkir! Peminat Salahkan Faizal Tahir?

Semalam kecoh di media sosial mengenai penyingkiran peserta dari Big Stage, Sissy iman yang disifatkan peminat sebagai sesuatu yang mengejutkan dan tidak seharusnya disingkirkan.

Menghangatkan lagi keadaan, peminat turut menyalahkan Faizal Tahir kerana tindakannya seperti tidak faham dengan konsep program itu. Selain Dato Seri Siti Nurhaliza, penyanyi MahaKarya Cinta itu juga merupakan salah seorang juri tetap Big Stage dan kedua-dua mereka mempunyai kuasa imuniti untuk menyelamatkan mana-mana peserta yang sudah tersingkir.

Dalam konsert minggu keempat itu, Faizal menggunakan imuniti tersebut bagi menyelamatkan Ariff Bahran yang menyanyikan lagu Deen Assalam.

A post shared by Astro Gempak (@astrogempak)

Mengaku keliru dengan konsep imuniti yang diberi, Faizal turut berasa ralat melakukan keslipakan tersebut sehingga tersalah membuat pilihan dan mengambil tanggungjawab atas penyingkiran Sissy.

“Saya fikir jika saya selamatkan salah seorang daripada mereka maknanya tidak akan ada penyingkiran tetapi percaturan itu salah. Memang saya berasa ralat tidak selamatkan Sissy… Saya harus dipersalahkan dan mengambil tanggungjawab atas penyingkirannya,”

Selain Ariff, penyanyi lain yang akan mara ke konsert minggu hadapan adalah Tajul, Wani Kayrie, Afieq Syazwan, Shafiq Farhain, Baby Shima dan Sarah Suhairi. Apa komen anda? Bagi kami sendiri penyingkirkan Sissy juga sesuatu yang mengejutkan. Adakah Sissy bakal diserap masuk kelak? Sama-sama kita nantikan!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Acah Alim Ulamak? Sikap Sebenar PU Amin Dibongkar Dalam Twitter

Pendakwah selebriti itulah gelaran yang diberikan buat pendakwah-pendakwah bebas yang muncul dari pelbagai program realiti yang berunsurkan kerohanian. Malah setiap daripada nasihat mereka turut dijadikan sebagai contoh buat netizen diluar sana terutama berkaitan isu-isu panas dalam negara.

Terbaru, menerusi laman Twitter terdapat dakwaan daripada netizen yang mendakwa seorang pendakwah bebas yang dikenali sebagai PU Amin hanyalah ‘bersandiwara’ menerusi teguran dan nasihatnya pada umum. Menurut netizen tersebut, PU Amin adalah seperti seorang yang hanya menggunakan platform nya untuk popular serta turut menyelar tindakannya yang ‘galak’ memerhati wanita di Eropah ketika penggambarannya bersama sebuah televisyen swasta suatu ketika dahulu.

Melihatkan pada pendedahan yang dibuat netizen itu, begitu ramai yang terkejut termasuk Adibah Noor menerusi ‘tweet’ balasnya.

Terdahulu, PU Amin telah meluahkan kekesalannya mengenai pelbagai isu yang membimbangkan sejak kebelakangan ini terutamanya melibatkan isu LGBT.

Bagi kami, sebagai manusia biasa seseorang itu tidak akan lari daripada melakukan kesilapan tanpa mengira latar belakang. Seeloknya yang baik kita jadikan sebagai panduan dan yang negatif kita jadikan sebagai pengajaran dan iktibar.


20 Tahun Usia Kuch Kuch Hota Hai! Kini 4 Pelakonnya Sekaya Ini

Masih ingatkah anda dengan filem Bollywood legenda Kuch Kuch Hota Hai yang pernah mencetuskan fenomena di tahun 1998? Filem itu ternyata bukan setakat berjaya di Malaysia, tapi juga beberapa negara lain di dunia.

Kejayaan filem tersebut membuatkan nama kesemua pelakon melonjak menjadi popular. Selain terkenal, mereka juga berhasil mengumpul kekayaan diluar jangkaan.

Nak tahu berapa hasil kekayaan dimiliki para pemain filem Kuch Kuch Hota Hai? Berikut empat di antaranya.

A post shared by 💘 Rani Mukherjee Chopra 👸🏾 (@ranimukherjeefp)

Watak Tina Malhotra yang dimainkan oleh artis cantik Rani Mukherjee ini sememangnya tak begitu menonjol dalam Kuch Kuch Hota Hai. Walaubagaimanapun peranannya tetap diingati ramai orang.

Rani mula terjun ke dunia hiburan sejak tahun 1996 dengan berlakon di filem Raja Ki Aayegi Baraat. Sejak saat itu namanya perlahan-lahan menjadi popular. Hingga kini aktres berusia 40 tahun ini sudah membintangi hampir 50 judul filem.

Ibu kepada seorang anak ini juga berjaya memenangi banyak penghargaan, salah satunya adalah Aktres Terbaik untuk filem Black pada tahun 2006.

Kejayaan yang diraih oleh Rani membuatkan dia hidup bergelumang dengan harta. Menurut celebritynetworth, kekayaan Rani mencapai US$ 12 juta atau sekitar RM 48 Juta.

Artis cantik Kajol juga berjaya mengumpul kekayaan dari kejayaannya membintangi banyak filem. Seperti yang dilaporkan dari celebritynetworth, Kajol memiliki jumlah kekayaan mencapai US$ 16 juta atau sekitar RM64 Juta.

Isteri kepada aktor Ajay Devgan ini sudah membintangi lebih dari 30 judul filem sejak tahun 1992, salah satunya Kuch Kuch Hota Hai.  Dalam filem ini dia memegang watak sebagai Anjali Sharma.

Selain meraih kekayaan dalam dunia lakonan, Kajol juga memiliki syarikat produksi sendiri bernama Devgan Entertainment and Software Ltd.

Aktor Salman Khan memainkan watak sebagai Aman Mehra yang merupakan tunangan Anjali di filem Kuch Kuch Hota Hai.

Kariernya di dunia hiburan sangat membanggakan malah dia namanya berada dalam senarai aktor Bollywood dengan bayaran tertinggi.

Aktor yang sudah terjun ke dunia hiburan sejak tahun 1988 ini memiliki hasil kekayaan mencapai US$ 260 juta atau sekitar RM1 Billion, seperti yang dilaporkan oleh celebritynetworth.

Siapa yang tak kenal dengan Raja Bollywood, Shahrukh Khan? Kariernya di dunia hiburan tak perlu diragukan lagi.

Pelakon utama dalam filem Kuch Kuch Hota Hai sebagai Rahul Khanna ini, dikatakan memiliki jumlah kekayaan mencapai US$ 600 juta atau sekitar RM2.4 Billion.

Tak cuma mendapatkan wang dari dunia hiburan sahaja, bapa kepada tiga orang anak ini juga memiliki syarikat perniagaan, mulai dari properti, produksi, hingga menjadi pelabur berbagai perniagaan. Tak hairan kalau Shahrukh Khan memiliki kekayaan sebanyak ini.

Jadi, siapa di antara mereka yang menjadi inspirasi anda?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Gambar Bogel Tersebar! Ikmal Amry Pula Menjadi Mangsa

Seperti sebuah virus yang tersebar! Sejak kebelakangan ini begitu banyak kes gambar bogel selebriti tersebar luas di media sosial. Jika dahulu selebriti wanita menjadi mangsa, namun kali ini kebanyakan kes yang dilaporkan melibatkan selebriti lelaki yang sedang meningkat naik.

Belum pun reda kontroversi melibatkan Ammar Effendy, pengamal media sosial terkenal yang juga anak kepada Rozita Che Wan, kali ini kontroversi yang sama turut terpalit pada pelakon baharu, Ikmal Amry.

Semakin tular di media sosial, hasil carian kami mendapati terdapat sebuah akaun telah memuat naik gambar bogel seorang lelaki yang dikatakan milik pelakon Gantung The Series itu. Menerusi suntingan gambar tersebut, dipercayai wujudnya sebuah video yang memaparkan beberapa aksi lelaki tersebut suatu ketika dahulu.

Ramai yang tertanya mengapakah selebriti-selebriti ini menjadi mangsa sedemikian.

A post shared by Ikmal Amry (@ikmalamry)

Ada yang beranggapan kerana mereka yang menjadi mangsa sering kali menunjukkan ‘aset’ yang dimilki seperti badan yang kekar dan tidak juga yang menganggap menjadi mangsa individu-individu tertentu yang tidak bertanggungjawab. Semakin membimbangkan!


Nazim Othman Beri Petunjuk Sudah Ada Kekasih Baru?

Awal Ramadan yang lalu, selebriti Nazim Othman dan Bella Dally telah mengumumkan khabar berita perceraian mereka yang ternyata mengejutkan ramai peminat. Namun kedua-duanya berpisah secara baik dan kini sedang bahagia menjalani kehidupan masing-masing.

Terbaru, menerusi Instagram nya Nazim telah mmuat naik gambar bayangnya bersama seorang gadis dengan kapsyen ‘kita saja tau’. Rata-rata komen pengikutnya beranggapan bahawa pelakon ini sudah jumpa pengganti cintanya dan turut berteka-teki siapakah gadis berkenaan. Tidak cukup dengan itu, ramai juga yang mendoakan kebahagiaan mereka.

Meskipun begitu, Nazim lebih gemar untuk berdiam diri daripada mendedahkan siapakah pemilik bayang-bayang tersebut.

Barangkali kerana kegagalan dalam perkahwinan terdahulu membuatkan pelakon tinggi lampai ini lebih berhati-hati dalam memilih suri hatinya. Sama-sama kita doakan yang terbaik untuk Nazim!


Dibubarkan? Girls’ Generation Kini Dikenali Sebagai Oh!GG

Hujung tahun yang lalu, kami pernah menulis sebuah artikel dimana kumpulan K-Pop terkenal, Girls’ Generation atau turut dikenali sebagai SNSD dilaporkan akan dibubarkan setelah tiga ahli mereka mengambil keputusan untuk tidak menyambung kontrak dengan SM Entertainment.

Terbaru, SNSD telah mengumumkan satu berita yang mengejutkan dimana mereka mengambil keputusan untuk ‘berundur’ seketika dari SNSD. Akan tetapi pengunduran itu bukanlah selama-lamanya kerana mereka kini menumpukan kumpulan baru mereka, Oh!GG yang juga sub-group dari SNSD. Oh!GG dianggotai oleh 5 ahli asal SNSD, Taeyeon, Sunny, Hyoyeon, Yuri, dan Yoona.

Meskipun kini tampil berlima dengan nama baharu, Oh!GG juga tidak tolak kemungkinan besar kesemua mereka termasuk ahli asal SNSD bakal bergabung kembali untuk sebuah konsert khas (comeback) tidak lama lagi. Ini bukanlah kali pertama SM Entertainment mewujudkan ‘sub-group’ kerana pada 2012, sebuah kumpulan yang dikenali sebagai TTS telah ditubuhkan dimana ahlinya terdiri daripada Taeyeon, Tiffany dan Seohyun.


[VIDEO] Aishah Tunjuk Bukti Barang Kemas DS Vida Palsu

Susulan daripada dakwaan Juara Gegar Vaganza musim keempat (GV4), Aishah semalam telah memuat naik dua buah video di Instagram nya bagi menunjukkan rantai berlian bernilai RM80,000 yang merupakan hadiah bonus tajaan daripada Datuk Seri Vida adalah palsu dan bukanlah berlian asli.

A post shared by Wan Aishah Wan Ariffin (@aishahjmm)

Menerusi video tersebut, menurut Aishah dia telah meminta tukang emas tersebut memeriksa ketulenan rantai tersebut dan terkejut kerana mendapati ianya tidak asli. Malah bagi mendapatkan kepastian, pemeriksaan sekali turut dijalankan dan mendapat keputusan yang sama.

“Saya minta dia mengaku dan minta maaf di atas penipuan dia. Barangan diganti dengan tunai atau bentuk emas sebanyak apa yang dia war-warkan malam final GV4”

Dalam perkembangan lain, dalam ruangan komen penyanyi itu terdapat dakwaan dari netizen bahawa barangan kemas yang dijual DSV sudah banyak kes diterima dimana barangan kemas tersebut terbukti tidak asli.

Malah dia turut mengaitkan beberapa produk kesihatannya juga telah memudaratkan kesihatan. Usahawan itu sebelum ini bersedia untuk mengadakan sidang akhbar bagi menjelaskan perkara yang sebenar.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Shila Amzah Perli Siti Nurhaliza & Faizal Tahir Di Twitter?

Masih panas! Pentas Big Stage baru-baru ini menyaksikan penyanyi Sissy Iman tersingkir setelah 4 minggu bertahan dalam rancangan realiti itu. Malah begitu banyak ‘drama’ yang terjadi sepanjang konsert itu berlangsung.

Melihatkan pada rentetan komen para juri rancangan realiti itu, Dato Seri Siti Nurhaliza, Faizal Tahir dan juri jemputan, Mas Idayu pada para peserta itu minggu lalu, penyanyi Shila Amzah turut menyuarakan beberapa pandangannya menerusi laman Twitter miliknya.

Menurut Shila, dia juga tidak bersetuju dengan komen Siti Nurhaliza yang beranggapan lagu nyanyian Sarah Suhairi yang berjudul ‘Ddu-du-du” itu sebenarnya mudah. Jelas Shila lagi lagu tersebut sememangnya sukar untuk dinyanyikan dan memerlukan teknik kawalan suara yang teliti.

Namun begitu, menerusi beberapa komen Shila, peminat mendakwa penyanyi ini seperti memerli juri-juri rancangan itu terutama Siti Nurhaliza apabila komennya itu menyifatkan juri seperti ‘tiada otak’ yang jelas sekali telah menimbulkan kemarahan peminat-peminat.

Pelbagai kecaman dan komen negatif terus dilemparkan pada Shila setelah komen-komennya itu mulai tular di media sosial. Malah penyanyi Adibah Noor turut menyangkal komen Shila mengenai salah sebuah teknik nyanyian.

Melihatkan pada komen-komen tersebut, Shila memohon maaf kerana kenyataannya bukanlah merujuk kepada sesiapa malah dia begitu mengagumi penyanyi nombor 1 di Malaysia itu.

Apa pun, Shila sudah jelaskan disitu dan barangkali mungkin benar ada salah faham yang terjadi dikalangan peminat-peminat penyanyi ini.


10 Filem Tempatan Yang Mendapat Kutipan Tertinggi Sepanjang Zaman

Luar Biasa! Itulah yang boleh kami katakan mengenai filem Hantu Kak Limah apabila kekal mengungguli carta filem tempatan yang mendapat kutipan tertinggi dalam sejarah perfileman negara.

Mengimbau kembali rekod pencapaian filem tempatan, murai.my bawa kan senarai 10 filem tempatan yang telah mendapat kutipan tertinggi malah ada di antaranya yang memegang rekod tersebut untuk jangka masa yang agak panjang. Tahniah diucapkan!

Buat julung kali dalam lipatan sejarah perfileman tanah air menyaksikan filem tempatan berjaya meraih kutipan pecah panggung RM32.5 juta menerusi filem Hantu Kak Limah arahan Mamat Khalid.

Jumlah kutipan tersebut yang di raih dalam tempoh 18 hari terus mencetus fenomena tersendiri dan masih rancak menerima sambutan baik oleh penonton di luar sana. Lebih membanggakan apabila filem ini berjaya menduduki carta nombor satu kutipan panggung mengatasi filem filem antarabangsa yang lain.

Filem terbitan Skop Production Sdn Bhd, Abang Long Fadil 2 meraih kutipan RM17.8 juta sekaligus memecah rekod jualan tiket tertinggi yang dipegang Polis Evo ketika itu.Filem Abang Long Fadil 2 dibintangi Zizan Razak, Syamsul Yusof, Shuib, Datuk AC Mizal, Achey, Wak Doyok, A Galak dan Tania Hudson.

Polis Evo telah berjaya mengutip RM17.8 juta selepas 42 hari ditayangkan di 83 pawagam seluruh Malaysia dan Brunei.

Filem yang diarahkan oleh Ghaz Abu Bakar dan karya asal oleh produksi Astro Shaw iaitu Joel Soh, Kyle Goonting dan Anwari Ashraf ini mengisahkan tentang dua anggota polis, Khai (Shaheizy Sam) dan Sani (Zizan Razak) yang mempunyai personaliti yang sangat berbeza tetapi mereka harus bekerjasama untuk menjatuhkan sebuah operasi pengedaran dadah.

Munafik yang juga filem ke-39 terbitan Skop menampilkan bintang seperti Nabila Huda, Fizz Fairuz, Sabrina Ali, Pekin Ibrahim, A Galak dan pengarahnya sendiri, Syamsul Yusof. Munafik mengisahkan tentang seorang pengamal perubatan Islam bernama Adam lakonan Syamsul, yang tidak dapat menerima hakikat apabila isterinya meninggal dunia. Adam melalui pelbagai pengalaman pelik apabila dipujuk untuk mengubati seorang wanita bernama Maria lakonan Nabila Huda yang diganggu syaitan.

Kami percaya filem Munafik 2 yang akan ditayangkan pada minggu ini bakal berada dalam kedudukan filem yang mendapat kutipan tertinggi. Fight us!

The Journey (一路有你 atau Lù yǒu nǐ) merupakan filem drama komedi keluarga 2014 yang diarahkan Chiu Keng Guan dan lakon layar oleh Ryon Lee. The Journey telah berjaya memenangi empat anugerah daripada enam pencalonan di Festival Filem Malaysia ke-27 (termasuk Filem bukan dalam bahasa Melayu Terbaik).

Filem Boboiboy: The Movie ini berjaya mencatat jumlah kutipan sebanyak RM16.77 juta kutipan selepas 40 hari ditayangkan. Dengan 1.5 juta penonton, filem terbitan Primeworks Studios itu juga menjadi filem animasi tempatan meraih kutipan tertinggi dalam sejarah.

Maklum balas positif telah membantu filem ini mendapat kutipan yang memberangsangkan. Ola Bola ternyata memberikan impak besar di laman-laman sosial apabila pengguna memperkatakan mengenai filem Ola Bola.

Berlatarbelakangkan era 1980-an, Ola Bola merupakan kisah kejayaan tentang keberanian dan semangat bersatu yang memberi inspirasi kepada barisan pemain bola sepak Malaysia untuk bangkit daripada kekecewaan dan muncul menjadi wira negara.

Selepas kejayaan cemerlang dengan kutipan filem tempatan pecah panggung melebihi RM18 juta melalui filem ‘Abang Long Fadil 2, pengarah Harapan FFM25, Syafiq Yusof mempertaruhkan genre aksi dan drama di dalam filem terbarunya bertemakan kepolisan, ‘KL Special Force’ terbitan Skop Productions, Damofa Productions dan Viper Studios.

KL Gangster dilaporkan sebagai filem buatan Malaysia pertama yang mencecah RM 10 juta di pawagam-pawagam tempatan,[4] sekaligus mengatasi rekod keseluruhan yang dipegang oleh Ngangkung pada tahun 2010. KL Gangster mempertahankan gelaran filem tempatan dengan kutipan tertinggi sepanjang zaman selama tiga tahun, sebelum diatasi oleh filem lain.

Fenomena filem Ombak Rindu yang diadaptasi dari sebuah novel terkenal, terus melanda peminat filem di negara ini ketika itu malah jumlah kutipan meningkat kepada RM5.5 juta dalam masa tujuh hari tayangan. Meskipun pelbagai kontroversi melanda, filem ini masih segar diingati sehingga ke hari ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Terjebak Seks Maniak! Rakan Baik Dedah Perubahan Mel B

Bintang Hollywood, Mel B baru-baru ini mendedahkan bahawa dia kini menjalani rawatan khas di sebuah klinik kerana ketagihan alkohol dan gangguan pascatrauma.

Terkini, salah seorang sahabat Mel B, Rusty Updegraff, mengungkap satu alasan mengejutkan di balik keputusan rawatan khas ini.

Dipetik dari The Sun,  Rusty dakwa bahawa Mel B menjalani rawatan khas ini bukan kerana alkohol sahaja malah dia ketagihan seks yang melampau.

Rusty mengaku terpaksa buka suara kerana sudah tak tahan lagi dengan kelakuan Mel B. Lagi-lagi selepas Mel B bercerai dengan Stephen Belafonte pada bulan Mac tahun lalu. Rusty mengatakan Mel B sering mabuk, bahkan dia minum arak hingga enam hari dalam seminggu.

Selain soal minuman keras, Rusty mengatakan bahawa Mel B juga terjebak dengan seks maniak

“Dia ketagihan alkohol setiap hari ketika bercuti. Nafsu seksnya juga tak terkawal,” katanya.

Kata Rusty, salah seorang yang pernah tidur dengan Mel B adalah penyanyi Aaron Carter. Mel B pernah dikatakan tidur dengan tiga lelaki dalam sehari.

Rusty mengaku sudah penat dengan tingkah laku Mel B.

“Aku tahu orang akan berkata bahawa ini bukan urusanku, tapi dia tak mahu dengar nasihat semua orang. AKu harap dia sedar,” katanya.


Hairul Azreen Nyaris Maut Dipatuk Ular Tedung

Hairul Azreen seperti yang diketahui umum merupakan salah seorang pelakon yang sering kali menjayakan filem-filem aksi tempatan. Dengan pengalamannya dalam sukan mempertahankan diri antara faktor mengapa dia sering kali dipilih dalam filem bergenre sedemikian.

Terbaru, Hairul ketika ditemui murai.my di sidang media filem Paskal mendedahkan dia nyaris dipatuk anak Ular Tedung. Menurut Hairul, ketika itu dia sedang berehat di sebuah kawasan berumput sementara menanti ketibaan rakan-rakannya yang lain. Sejurus daripada itu, dia sama sekali tidak menyedari akan kewujudan binatang berbisa tersebut di kakinya sehinggalah ditegur oleh salah seorang rakan.

“Saya sebenarnya bersyukur kerana baru-baru ini saya nyaris dipatuk anak ular tedung. Ketika itu, saya sedang berehat di kawasan berumput sementara menanti yang lain. Secara tiba-tiba salah seorang rakan saya suruh saya lari kerana di kaki saya terdapat haiwan berbisa itu. Saya tak dapat bayangkan bagaimana anak dan isteri saya kalau saya dipatuk ular ketika itu”

Dalam perkembangan lain, Hairul bakal sertai sebuah acara sukan berbasikal pada September ini di utara tanah air. Tambahnya lagi minat dalam acara ini bermula setelah pengarah filem Paskal, Adrian Teh berjaya mempengaruhinya dan rakan-rakan untuk turut sama dalam sukan ini. Hairul memegang watak sebagai Leftenan Komander Arman Anwar di dalam filem Paskal yang akan ditayangkan pada 27 September 2018.


Dato Seri Vida Cadangkan Kejuaraan Aishah Ditarik Balik

Semakin panas! Itulah yang boleh kami katakan mengenai kontrovesi melibatkan Aishah dan usahawan kosmetik, Dato Seri Vida. Segalanya bermula apabila penyanyi itu mendakwa hadiah barang kemas pemberian DSV ketika menjuarai program Gegar Vaganza pada tahun lalu adalah palsu dan tidak tulen.

Mengulas dakwaan Aishah, DSV atau nama sebenarnya Hasmiza Othman berkata dia sama sekali tidak akan memenuhi permintaan Aishah yang mahukan wang tunai atau barang kemas sama nilai sebagai pertukaran.

A post shared by Wan Aishah Wan Ariffin (@aishahjmm)

Menurutnya, barangan kemas itu tiada dalam senarai hadiah utama dan hanyalah pemberian ikhlas darinya buat juara GV4. Namun begitu, DSV bersedia untuk menukarkan barangan kemas itu dengan Lavida Coin sekiranya penyanyi itu berminat.

“Saya takkan ganti dengan wang tunai mahupun barang kemas bernilai RM80,000. Saya hanya akan ganti dengan Lavida Coin… ‘you take it or leave it’ Kenapa saya perlu bagi duit pula kat dia? Lagipun rantai itu saya bagi seikhlas hati. Kalau dia tak nak Lavida Coin bermakna dia orang paling rugi atas muka bumi ini,”

A post shared by Dato' Seri Dr. Hajah Vida (@datoserivida)

Jelas DSV lagi, dia ingin pihak Astro adakan satu pertemuan antara mereka berdua bagi membersihkan namanya kembali. Tegas usahawan itu, dia mencadangkan agar gelaran juara yang diberikan pada Aishah ditarik semula dan sama sekali tidak akan memohon maaf seperti yang dipinta Aishah.

“Saya nak pihak Astro jumpakan saya dengan Aishah sebab hadiah itu bukan ditawarkan kepada juara seperti yang diuar-uarkan. Saya bagi atas dasar ikhlas dan tiba-tiba dia buat begini pula. Saya mahu nama saya dibersihkan. Saya mahu kejuaraan dia ditarik balik… dia tak layak dapat nombor satu tapi nombor 10,”

Apa pun sama-sama kita doakan agar kemelut diantara mereka dapat diselesaikan dengan baik dan sama adil. Khabarnya Gegar Vaganza 5 pun akan tiba tidak lama lagi, adakah DSV akan menjadi penaja utamanya lagi?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[REVIEW] The Whispering Padat Dengan Elemen Seram!

Semalam, GSC Cinemas dengan kerjasama murai.my telah anjurkan satu tayangan awal filem seram dari Korea, The Whispering. Pembaca bertuah kami turut berpeluang menyaksikan filem seram ini yang terawal dan sudah pastinya membuatkan jantung mereka berdegup kencang dengan pelbagai elemen seram yang diterapkan dalam The Whispering.

Seperti filem Korea dan Jepun yang lain, boleh dikatakan permulaan filem ini agak perlahan dan sedikit lama. Namun apa yang boleh kami katakan jalan ceritanya agak menarik dan menyeramkan. Bayangkan anda memasuki rumah hantu di tapak pesta yang sememangnya dihuni oleh hantu yang sebenar!

Meskipun ada beberapa elemen seram seperti tidak masuk akal, namun ianya masih membuatkan penonton terkejut apatah lagi turut menunjukan wajah hantu-hantu di dalam filem itu. Sedikit ‘spoiler’ disini, jalan ceritanya seperti mengingatkan kami pada filem Blok 404 yang pernah menjadi fenomena suatu ketika dahulu.

Mengisahkan mengenai enam orang pelajar sekolah yang baru sahaja selesai menduduki peperiksaan dan sedang dalam perjalan untuk bercuti di sebuah kawasan. Namun dalam perjalanan, mereka tersesat sehingga sampai di sebuah tapak karnival permainan yang terbiar.

Dipercayai tapak karnival permainan yang terbiar itu mempunyai kisah mistiknya sendiri. Tidak hiraukan segala larangan, sekumpulan remaja ini bertindak menyiasat sendiri kebenarannya sehinggalah diganggu ‘penghuni’ yang menyebabkan seorang demi seorang daripada mereka mati dalam keadaan yang mengerikan.


Wajah Terbaru Aaron Carter Selepas Jalani Rehabilitasi

Kehidupan bekas penyanyi cilik, Aaron Carter memang kerap dirundung masalah. Setelah ada perselisihan faham dengan abangnya, Nick Carter, dia kemudian ‘dipaksa’ menjalani rehabilitasi kerana terjebak dengan penyalahgunaan dadah.

Carter juga sempat berkelahi dengan netizen yang mengutuk perubahan tubuhnya yang terlalu kurus. Dia kembali menjadi perbincangan netizen setelah mengaku dirinya sebagai biseksual.

Pada 5 Ogos 2017, melalui Twitter, Carter mengatakan tertarik (secara seksual) kepada budak perempuan dan lelaki pada usia 13 tahun. Sekitar 4 tahun kemudian, dia melakukan hubungan seksual dengan seorang lelaki setelah beberapa kali putus dengan wanita yang menjadi kekasihnya.

Hal itu diungkapkan oleh Carter, tak lama setelah putus dengan Madison Parker.

“Aku tahu bagaimana diriku dan apa yang kuinginkan. Aku tertarik kepada lelaki dan perempuan sekaligus,” tegasnya lagi dalam sebuah wawancara.

Pada tahun yang sama, Aaron  mengalami eating disorder yang membuat berat badannya turun secara. Untuk menyembuhkan masalahnya, Aaron pun menjalani rawatan di pusat rehabilitasi Alo House, yang terletak di Malibu, California selama 2 bulan.

Penampilan Aaron kini memang lebih berisi. Tak lagi kurus kerempeng, dia berjaya menaikkan berat badannya 20 kilogram hanya dalam 50 hari sahaja. Berikut penampilannya sekarang yang semakin kacak.

Selain eating disorder, Aaron juga menderita dysmorphia iaitu tidak yakin dengan bentuk badan sendiri. Kerana malu dengan bentuk tubuhnya, Aaron selalu mengedit fotonya terlebih dulu untuk terlihat lebih berisi, sebelum dimuatnaik di media sosial.

Difahamkan, untuk kembali pulih, Aaron melakukan detox, dan dari situ beratnya bertambah sekitar 1 kilogram setiap hari.


Suami Suka Tengok Porno? Ini Nasihat ‘WIN’ Noorkhiriah Pada Si Isteri

Pornografi ialah penggambaran atau segala bahan yang mengghairahkan bertujuan untuk membangkitkan nafsu seks secara lucah. Pada masa kini, mendapatkannya amat mudah dan dikatakan murah.

Tidak kira anda sudah berkahwin atau bujang. Bagi mereka yang sudah berkahwin, ia mempengaruhi hubungan suami dan isteri. Seringkali isteri yang mempunyai suami yang suka pornografi pasti akan kecewa. Begitulah yang diluahkan oleh salah seorang pengikut Instagram kepada pelakon Nor Khiriah baru-baru ini.

Menerusi ruangan ‘Questions Sticker’ pada perkongsian Stories, netizen ini menghantar soalan kepada Khiriah mengenai sikap suami yang gemar menonton video lucah dan ini pesanan ringkas dari Khiriah.

Setuju dengan pesanan Khiriah! Sebenarnya kepada sesiapa sekalipun pun, jauhkan diri anda juga dari bahan-bahan atau sumber yang mendekatkan anda kepada pornografi. Sekiranya masih tidak berjaya, dapatkan khidmat pakar bagi membantu anda.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Perangai Macam Dajjal’- Fathia Latiff Bengang TV Swasta Tak Bayar Hutang

Semalam, pelakon sensasi Fathia Latiff telah memuat naik sebuah kenyataan di laman Instagram mengenai kekesalannya terhadap satu stesen televisyen swasta tanah air.

Menurut kenyataannya itu, Fathia memohon agar pihak berkenaan menjelaskan bayarannya beberapa tahun yang lalu di mana ianya telah termaktub seperti di dalam kontrak. Dakwanya lagi pihak berkenaan seolah-olah menyalahkan dirinya selama ini menyebabkan bayaran tersebut masih lagi tertunggak sehingga ke hari ini.

” Sila pulangkan duit saya untuk kerja yang saya sudah lakukan beberapa tahun yang lalu. Jangan memutarbelitkan cerita dengan mengatakan ianya adalah salah dan berpunca dari saya”

Dalam kenyataan yang sama. pelakon itu seperti mengaku bahawa namanya sudah disenarai hitam oleh syarikat televisyen berkenaan. Seperti satu sindiran, Fathia juga memohon supaya tidak lagi ‘menyekat’ namanya dari membintangi sebarang drama mahupun filem sebelum bertindak memadam kapsyen asalnya di Instagram.

Adakah benar seperti yang didakwa Fathia? Jika tidak mengapa dia berani membuat kenyataan berkenaan bukan? Namun menurut sumber terdekat kami, bayaran tersebut telah pun dijelaskan pada pihak produksi dan syarikat televisyen tidak akan sesekali membuat bayaran terus kepada pelakon melainkan atas hal yang tertentu.


Dakwaan Hairul Azreen & Ammar Alfian Diculik Hanya Publisiti Murahan?

Baru-baru ini ketika ditemui murai.my di sidang media filem Paskal The Movie, pelakon Hairul Azreen dan Ammar Alfian mendedahkan bahawa mereka menjadi sasaran lanun yang merancang ingin menculik mereka ketika penggambaran diadakan di sebuah pelantar minyak dikenai sebagai pelantar Tun Sharifah Roziah (TSR).

Terbaru, menerusi laporan beberapa akhbar tempatan menjelaskan bahawa dakwaan tersebut tidak bernar setelah Komander Kawasan Keselamatan Khas Pantai Timur Sabah (ESSCOM) Datuk Hazani Ghazali menceritakan perkara yang sebenar selain menyifatkan kenyataan mereka seperti tidak berasas.

“Saya percaya tidak ada cubaan melakukan culik kepada mereka. Kenyataan itu mengundang persepsi negatif orang awam terhadap tahap keselamatan di perairan Zon Selamat Timur Sabah (ESSZONE). Kenyataan pelakon ini juga amat mengelirukan walaupun ia mungkin hanya gimik promosi filem dan janganlah menggunakan kenyataan ini hanya untuk publisiti murahan bagi menarik minat penonton yang dijangka ditayangkan September depan”

Tambahnya lagi tiada rekod menunjukkan sebarang laporan mengenai kejadian tersebut dicatat sepanjang 2017 dan 2018.

Dakwaan Hairul dan Ammar sebelum ini boleh dikenakan tindakan undang-undang kerana menyebarkan kenyataan yang tidak benar selain menasihati pelakon itu membuat laporan polis untuk pihak ESSCOM mengambil tindakan sewajarnya.


Faizal Tahir Jawab Sindiran Dari Penyanyi Terkenal

Awal minggu yang lalu, tular di media sosial mengenai sindiran seorang penyanyi terkenal tanah air kepada juri tetap Big Stage, Dato Seri Siti Nurhaliza dan Faizal Tahir seperti yang dilaporkan murai.my. Meskipun begitu, penyanyi tersebut menafikan dakwaan tersebut dan hanyalah salah faham diantara peminat.

Tampil menjelaskan mengenai sindiran tersebut yang turut terpalit pada dirinya, Faizal Tahir atau nama sebenarnya Ahmad Faizal bin Mohammad Tahir, 40 berkata dia sama sekali tidak ambil pusing dengan mana-mana sindiran termasuklah mengenai komen dari netizen yang melihatnya seperti terlalu muda jika hendak dibandingkan dengan Ramli MS. Baginya, dia lebih mudah mengambil jalan untuk elakkan perkara-perkara yang negatif selain meminta netizen doakan sahaja yang baik-baik.

” Saya Immune! Tidak kisahlah apa yang orang nak cakap saya hanya mahu mereka doakan yang baik-baik. Mengenai Big Stage, saya hanya menilai dari segi persembahan mereka yang terbaik, dari segi vokal mungkin Dato Seri Siti Nurhaliza lebih arif”

Faizal ditemui murai.my di majlis pengenalan single terbarunya bersama media berkata dia kini kembali dengan nafas baru.

Menerusi single Ragaman, Faizal menampilkan sisi berbezanya dimana gubahan muziknya mempunyai elemen reggae. Menceritakan tentang kisah seorang suami yang sabar melayani kerenah isteri yang bermacam-macam ragam, lagu ini mempunyai keistimewaanya tersendiri kerana turut diberi sentuhan nuansa pop 60an dan menggunakan bahasa pasar yang diselitkan unsur jenaka.

“Pada umur saya ketika ini, seharusnya Masa untuk mencari benda baru dan Alhamdulillah saya bersyukur dikurniakan bakat untuk menulis Dan menyanyikan lagu saya sendiri dan saya sendiri puas”

Untuk pertama kalinya juga, Faizal menyelitkan suara emas anak-anaknya. Baginya single kali ini merupakan satu-satunya single yang diberi penekanan dan perhatian yang lebih kerana membawakan genre yang berbeza dari sebelum ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dah 14 Tahun Bawang Merah Bawang Putih! Ini Khabar Terbaru 6 Pelakonnya

Masih ingat lagi dengan drama bersiri Bawang Merah Bawang Putih yang pernah disiarkan menerusi TV3 suatu masa dahulu? Sinetron ini mula bersiaran pada tahun 2004 mengambil kisah dari cerita rakyat Indonesia, kemudian diolah semula hingga menjadi sebuah sinetron yang cukup dramatik.

Sekaligus, sinetron ini juga menjadi sebuah batu loncatan bagi karier para pelakonnya. Salah satunya, pelakon Alya atau digelar si bawang putih.

Pasti ramai yang tertanya-tanya apa perkembangan karier para artis Sinetron Bawang Merah Bawang Putih setelah 14 tahun berlalu?

Watak Alya sememangnya popular dan menjadi sebutan selepas muncul di Sinetron Bawang Merah Bawang Putih.

Dari sinetron ini, Revalina mula mengorak langkah muncul di filem-filem layar lebar, antaranya Pocong 2, Perempuan Berkalung Sorban, Kita Versus Korupsi, Hijrah Cinta, dan banyak lagi hingga Assalamualaikum Beijing yang ditayangkan pada tahun 2014.

Selain filem, dia pun sering muncul di iklan TV dan banyak dapat tawaran sebagai duta produk. Setelah bernikah dengan Rendy Aditya Gunawan dan mempunyai anak, Revalina agak menyepikan diri dari dunia hiburan kerana ingin fokus dengan keluarganya.

Sejak berhijab Revalina juga aktif menjadi duta busana muslim dan beberapa produk kecantikan.

Berbeza dengan Revalina yang popular kerana muncul dalam Bawang Merah Bawang Putih, Nia Ramadhani yang memegang watak sebagai bawang merah (Siska) di sinetron tersebut sudah mula terkenal sejak membintangi sinetron Bidadari.

Ketika tampil dalam Bawang Merah Bawang Putih, Nia sudah pun dikenali dalam dunia hiburan.

Pelakon cantik berusia 28 tahun ini sememangnya hidup bergelimangan dengan harta, apalagi setelah bernikah dengan Ardie Bakrie, anak kepada salah seorang yang terkaya di Indonesia.

Ketika bernikah, dia menyatakan hasrat mahu berhenti dari dunia lakonan dan menguruskan rumah tangganya. Meski sudah bersara, ibu kepada tiga orang anak ini tetap popular kerana kemewahan yang dimilikinya.

Dude juga pernah tampil dalam Sinetron Bawang Merah Bawang Putih sebagai Joe. Suami kepada Alyssa Soebandono ini banyak kali muncul di kaca TV sebelum sinetron ini disiarkan. Antara filem yang dibintanginya seperti Tusuk Jelangkung, Sinetron Bidadari, Yang Muda Yang Bercinta, dan banyak lagi.

Ada ura-ura, di tahun 2009 dia menjadi salah satu artis yang paling mahal bayarannya. Bayarannya bukan biasa-biasa, Rp 25 juta per episod! Bayangkan  kalau ada 10 episod saja dia sudah memperoleh Rp 250 juta atau sekitar RM70,180.75.

Selain aktif di kaca tv, aktor yang sering mendapat watak sebagai ustaz ini juga sempat membuka perniagaan bersama Christian Sugiono dan beberapa artis lain iaitu Sushi Miya8i, namun restoran itu tutup.

Meski demikian, Dude masih kekal popular dalam industri hiburan. Dia masih aktif menglibatkan diri dalam lakonan di beberapa buah drama dan filem.

Artis senior ini memegang watak sebagai Yasmin, ibu kepada Alya dalam Sinetron Bawang Merah Bawang Putih. Karier Lydia Kandou di dunia filem tak perlu ditanya lagi, dia sememangnya sudah dikenali dari zaman dahulu lagi.

Ibu kepada Nana dan Nasyilla Mirdad ini sebenarnya sudah bercerai dengan suaminya, Jamal Mirdad, pada 2013.

Meski begitu, dia terlihat bersama anak-anaknya dan bekas suaminya saat Lebaran bulan lalu. Hal ini telah menimbulkan spekulasi di kalangan media menganggap bahawa pasangan bakal rujuk.

Sementara itu, artis berusia 55 tahun ini pernah dikhabarkan sakit pada April 2018 lalu. Namun, kini Lydia Kandou juga sudah jarang  terlihat di kaca TV.

Watak Ferdi dalam Bawang Merah Bawang Putih juga mula meletop kerana sinetron tersebut. Suami dari Novita Triutama Dewi itu juga agak lama tak muncul jdi kaca TV.

Selain aktif dalam dunia modeling, Dimaz juga kini menjadi seorang disc jockey (DJ). Sejak dari itu, kehidupan Dimaz Andrean agak jarang dikaitkan dengan gosip dalam dunia hiburan.

Helsi Herlinda memegang watak sebagai Rika iaitu  ibu kepada Siska, si Bawang Merah, dalam sinetron tersebut. Helsi selama ini memang terkenal kerana sering mendapat watak antagonis.

Meskipun sudah berusia 43 tahun, Helsi masih terlihat cantik seperti gadis muda. Walaupun sudah jarang tampil di TV, dia masih sering jadi bintang undangan di berbagai acara dan beberapa siaran di radio.

Itulah khabar karier terkini dari enam artis Sinetron Bawang Merah Bawang Putih. Ada yang jadi fokus pada keluarga, ada yang jadi duta produk, ada yang masih jadi artis, model, dan ada juga yang sering jadi bintang undangan. Tenyata kesemua mereka masih diingati oleh orang ramai kerana keberkesanan lakonan mereka dalam sinetron popular ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Rantai Implan Kim Kardashian Kelihatan Begitu Pelik!

Pelik, sensasi dan menjadi perhatian antara ungkapan yang begitu sinonim dengan Kim Kardashian atau lebih dikenali sebagai Kim K. Ada sahaja topik yang menjadi bahan netizen untuk bercakap mengenai selebriti ini malah hampir segala-galanya dibongkar termasuklah rantai terbarunya ini.

Baru-baru ini, selebriti ini sekali lagi menimbulkan kontroversi apabila dia dilihat telah memasang implan baru yang merupakan rantai di lehernya.

A post shared by Kim Kardashian Updates (@kimkardashiansnap)

Meskipun hanyalah sementara, rantai tersebut kelihatan begitu aneh dan ada yang menganggap Kim seperti dari planet lain. Apa pun menariknya mengenai rantai ini, ianya melekat di leher dan bercahaya di dalam waktu gelap!

Kim memakai rantai implan tersebut bagi memberi sokongan pada pameran rakannya, Simon Huck mengenai fesyen dan ujikaji tubah badan. Selain Kim, beberapa orang model turut menggayakan kemasan implan pada tubuh mereka.

Ada yang terletak di bahu, muka dan yang pasti kesemuanya agak pelik untuk dilihat. Jika di Malaysia, adakah anda tergolong dalam kelompok ini? Pelik demi fesyen!


[REVIEW] Filem Munafik 2 Mampu Saingi Hantu Kak Limah?

Sehingga kini, tiada filem tempatan yang mampu menyaingi kutipan filem Hantu Kak Limah apabila berjaya menduduki tangga teratas carta box office dengan lebih dari 32 Juta kutipan. Namun begitu, kami dapat rasakan filem karya Syamsul Yusof mampu saingi Hantu Kak Limah ataupun berada kedudukan kedua selepas filem Mamat Khalid itu.

Seperti yang kita ketahui filem arahan anak-anak Yusof Haslam sering kali bawakan sesuatu di luar kotak lari dari pelbagai filem yang dibawa mereka, sesuatu kelainan! Malah bagi Munafik 2 suka untuk kami katakan ianya jauh lebih segar dan sarat dengan mesej meskipun elemen seram yang ditonjol mampu buatkan bulu roma anda meremang.

Apa yang boleh kami katakan Munafik 2 jauh lebih baik dari filemnya yang sebelum ini. Munafik 2 jauh lebih teratur dengan penyusunan wataknya dan pelbagai elemen turut digarap dengan baik. Pujian harus diberi buat barisan pelakonnya yang berjaya membawa watak mereka dengan baik sehingga ada kalanya penonton turut terkesan dengan watak filem ini. Kami tidak ingin dedahkan isi jalan ceritanya kerana kami percaya naskhah kali ini antara yang terbaik dan bakal beri saingan buat HKL. Tahniah Syamsul!

Menelan kos 2.8 Juta, Munafik 2 mengisahkan tentang perjuangan Ustaz Adam yang berhadapan dengan kultus ajaran sesat yang diketuai oleh Abu Jar dan menyelamatkan seorang ibu tunggal dari kejahatan Abu Jar.

Dua tahun selepas peristiwa dalam filem pertama, Ustaz Adam yang masih dihantui oleh kematian isteri dan anaknya, berusaha menentang Abu Jar yang menyebarkan ajaran agama sesat kepada penduduk kampung. Semangat jahat yang dikaitkan dengan Abu Jar menjejaskan kehidupan Sakinah, seorang ibu tunggal kepada seorang anak yang miskin dari sebuah perkampungan yang terpencil dan Ustaz Adam harus menyelamatkannya daripada kejahatan Abu Jar.


Foto Aretha Franklin Dalam Keranda Emas, Siap Pakai ‘Heels’

Aretha Franklin meninggal dunia pada usia 76 tahun, 16 Ogos 2018. Legenda musik Soul itu selama ini berjuang melawan barah pankreas yang menyeksa tubuhnya.

Penyanyi bersuara emas itu menghembuskan nafas terakhir pada 9.50 pagi waktu setempat. Sebelum dikuburkan, jenazah Aretha Franklin dipamerkan terlebih dahulu. Agar keluarga, kerabat, rakan dan peminat boleh menziaranya, seperti diwartakan Joy Online.

Bahkan, Aretha Franklin siap berganti baju sebanyak 2 kali. Jenazah Aretha Franklin disemayamkan di Museum Charles H. Wright. Dalam peti emas 24 karat, Aretha Franklin dibaringkan.

Penampilan Aretha Franklin nampak seperti mengadakan konsert. Dia mengenakan gaun dan kasut high heels.

Aretha Franklin dijangka akan segera dimakamkan pada hari ini 31 Ogos 2018. Upacara pemakaman Aretha Franklin akan dilakukan selama 6 hingga 7 jam.

Aretha Franklin dikebumikan dengan nyanyian dan penampilan terbaik dari artis ternama dunia. Bahkan, bekas Presiden Amerika Syarikat Bill Clinton ikut menyertai upacara ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Nak Jimat? 8 Taman Tema Air Dengan Harga Tiket Masuk Di Bawah RM20

Bila sebut tentang bercuti dengan anak-anak atau keluarga mesti perkara wajib yang selalu ditanya ialah tentang kos. Ye lah, kos memang penting sebab ia melibatkan duit, lagi-lagi jika ia melibatkan ahli keluarga yang ramai. Sebenarnya kita boleh berjimat banyak dan tidak perlukan kos yang tinggi pun untuk bawa keluarga bercuti.

Jika anda merancang untuk membawa anak-anak ke taman tema air, dalam negara kita ada banyak taman tema air dengan kos yang minima. Tak perlu mememilih yang mahal-mahal, yang penting boleh mandi-manda satu keluarga. Betul tak? Berikut kami senaraikan 8 taman tema air di Malaysia dengan harga tiket masuk di bawah RM20 seorang.


[GAMBAR] Ismail Izzani & Zarina Anjoulie Liar Di Kelab Malam?

Nama Zarina Anjoulie sebelum ini menjadi bahan kecaman netizen kerana tindakannya memuat naik tulisan menghentam pakar buah pinggang Dr Rafidah Abdullah berhubung produk yang dijualnya.

Terbaharu, gambar pelakon yang dikenali dengan drama ‘Anak Pontianak‘ itu telah dimuat naik ke laman Instagram oleh kawan baiknya, aktres Fathia Latiff.

Fathia menyebut nama akaun Ismail Izzani dan meminta penyanyi lelaki yang berumur 18 tahun itu untuk menghubungi Zarina, yang merupakan kawan baik Fathia.

Bagaimanapun, Fathia telah memadam gambar tersebut dari akaunnya apabila mula dihujani komen menghentam Zarina yang tidak bertudung dan berpakaian seksi. Malah kini, Fathia dan Ismail Izzani juga telah menutup komen di akaun Instagram beliau.

Berani buat berani tanggung la kan?? Tak perlu nak takut sampai nak tutup ruang komen.  Bertabalah Ismail dan Zarina dengan kecaman dari netizen, PEACE!


Mengapa Kaer Azami Nekad Bersara Dari Dunia Pereka Hiasan?

Akui sukar membuat keputusan yang besar ini, penyanyi Kaer Azami memberitahu yang beliau nekad dan sanggup meninggalkan kariernya sebagai pereka hiasan dalaman yang diceburinya sejak lapan tahun lalu kerana cintanya terhadap xbidang muzik tidak pernah pudar walaupun sudah lama menyepi.

“Lapan tahun saya kerja sebagai pereka hiasan dalaman dan kemunculan single bersama Amylea berjudul Tak Pernah Hilang kembali membuka jalan kepada saya dalam bidang muzik.

“Walaupun sukar juga membuat keputusan itu tetapi saya tidak menyesal sebab muzik adalah cinta dan jiwa saya. Saya mengambil keputusan berhenti pun kerana ingin fokus seratus peratus kepada nyanyian,” katanya yang mahu memberi tumpuan kepada dunia seni, katanya kepada Mstar.

Kaer juga tidak menafikan populariti lagu ‘Tak Pernah Hilang’ menjadi pendorong kepadanya untuk kembali bersemangat merancakkan kembali karier seninya dan beliau juga mendapat dorongan daripada rakan-rakan industri termasuk rakan duetnya, Amylea membuatkan dia lebih yakin dengan keputusannya.

“Ini saya namakan rezeki… Alhamdulillah lagu itu sedikit sebanyak berjaya melonjakkan kembali nama saya dan itu adalah peluang yang perlu saya gunakan sebaik-baiknya.

“Sokongan dan dorongan daripada rakan-rakan juga membuatkan saya lebih yakin kerana jujurnya saya takut juga kerana zaman sudah banyak berubah.” jelasnya lagi.

Bercakap mengenai karier muzik, Kaer berkata, selain bakal muncul dengan single duet bersama Amylea untuk drama bersiri ‘Nur 2’ tidak lama lagi dia juga sedang rancak merencanakan karier solonya. Kaer juga akan menghasilkan single terbaharunya yang dijangka berada di pasaran pada tahun hadapan.

murai.my mendoakan agar Kaer berjaya dalam apa sahaja bidang yang diceburi dan dapat membuktikan bahawa artis keluaran Akademi Fantasia adalah bukan artis suam-suam kuku sahaja. Aamiin!